
Sfântul cuvios Iosif, imnograful (scriitorul de cântări) 
(4 aprilie) 





Cel întru Sfinți părintele nostru Iosif, imnograful (sau scriitorul de cântări) a fost 
un monah din secolul al IX-lea, mare apărător al cinstirii icoanelor în perioada 
iconoclastă. Este cunoscut ca prolific scriitor de cântări bisericeşti, aşa cum se vede 
din Octoih. Prăznuirea sa în Biserica Ortodoxă se face pe 3 aprilie în tradiția greacă 
şi pe 4 aprilie în cea slavă și românească. 

În această lună (aprilie), ziua a patra - Prea cuviosul părintele nostru Iosif, 
scriitorul de cântări şi cuviosul părintele nostru Gheorghe cel din Maleo 
(Minei) 





La Vecernie 
La Doamne strigat-am..., Stihirile Triodului şi ale Sfinților, glasul al 2-lea: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Pe umeri luând Crucea, te-ai răstignit lumii, şi ai urmat cărărilor, Celui ce din ne- 
fiinţă toate le-a zidit, Cuvântului lui Dumnezeu. lar dragostea cea lumească şi toată 
patima ai lepădat, de unde şi strălucind cu bunătăţile prin fapte dumnezeieşti, ai 
câştigat moştenirea cea veşnică, părinte losif. 


Arătatu-te-ai trâmbiţă tăinuitoare, deşteptând pe toți către cântarea cea duhov- 
nicească, şi organ mişcat de Dumnezeu, lăudând pe cetele cele dumnezeieşti, şi 
mărind pe toți Sfinţii, şi propovăduind biruinţele lor. Căci tu din izvoarele cele 
mântuitoare ai scos adâncimea cuvintelor celor ce adapă locaşul lui Dumnezeu. 


Vistierie bunătăților te-ai arătat, şi aprinzându-te de dragoste, pe toţi cei ce bine au 
plăcut lui Dumnezeu în viaţă, ai aflat, cântând cântări sfinţite şi cu credinţă ase- 

mănându-te acestora prin dumnezeiască îndreptare. Cărora făcându-te părtaş prin 
chipul cel dumnezeiesc, te-ai arătat şi împreună părtaş dulceții. 


Alte Stihiri ale Sfântului Gheorghe, glas şi Podobie aceiaşi: 


Cu tot sufletul fiind plecat fierbinte, şi împreunat cu Dumnezeu Atotvăzătorul, ai 
lucrat roduri dumnezeieşti ale Duhului: Liniştea, înfrânarea, dragostea, nădejdea şi 
îndelungă răbdarea şi blândeţea, arătând cu mare cuviinţă credinţa şi bunătatea, ca 
pe o călătorie către calea cea de sus, părinte Gheorghe. 


Darul Duhului sălăşluindu-se întru tine, ca într-un prea curat şi blând, te-a împodo- 
bit cu tot felul de bunătăţi, şi te-a luminat cu multe feluri de daruri, părinte. Pentru 
aceea te-a şi arătat holdă lui Hristos cu purtarea de nume, ca unul ce ai arăt înţe- 
lepţeşte brazdele cugetului tău, vrednicule de fericire Gheorghe. 


Bucurându-te de nădejdea bunătăţilor celor viitoare, prea lesne ai suferit ostenelile, 
întinzându-te cu osârdie la cele viitoare, şi uitând cele trecătoare, prea înțelepte, 
până ce ai ajuns la sfârşitul cel fericit de Dumnezeu purtătorule, plin de zile, plin 
de fapte bune, şi ai dobândit dumnezeiasca fericire, cuvioase Gheorghe. 


Slavă..., Și acum..., a Născătoarei 
Bucură-te, scaunul cel adevărat al lui Dumnezeu, şi tronul Impăratului. Bucură-te, 
sicriul vieţii; bucură-te, izvor nedeşertat al sfinţeniei, vas de mir al Duhului, des- 
fătarea Raiului; bucură-te, îndulcirea cea tainică a sufletelor; bucură-te, bucuria cu- 
vioşilor. Bucură-te, veselia tuturor, celor ce aleargă către tine, Mireasă a lui Dum- 
nezeu. 
A Crucii, a Născătoarei 
Cu plângeri tânguindu-se, şi cu amare lacrimi udându-şi obrazul Mieluşeaua cea 
prea curată, se uita la Cruce, şi întinzându-şi mâinile striga: Fiul meu, unde mă voi 
duce acum? Pe cine voi chema Fiu; vai mie! Cum am rămas singură, Fiul meu! 
Lumina mi s-a întunecat, spintecaţi-vă cele dinlăuntrul meu, şi vă rupeţi! 

La Utrenie 


Canoanele - două ale sfinţilor şi Tripesneţul Triodului după rânduirea Postului; 


Canonul Sfântului Iosif 

Cântarea 1-a, glasul al 2-lea 


Irmos: Veniţi noroadelor să cântăm cântare lui Hristos Dumnezeu, celui ce a 
despărțit marea, şi a trecut pe poporul, pe care l-a mântuit din robia egiptenilor, că 
S-a prea slăvit. 


Pe Iosif, scriitorul de cântări cu cântări să-l cinstim, cei ce cântăm cântările lui cele 
izvorâtoare de miere, ca pe unul ce de la cântări, la cântările cele veşnice s-a mutat. 


Precum propovăduirea proorocilor şi a apostolilor a luminat tot pământul, ase- 
menea şi cântarea gurii tale a ridicat lumea spre slava Dumnezeului tuturor. 


Din pruncie dându-te lui Hristos întru înfrânare ai petrecut losife, de unde te-ai şi 
îmbogăţit cu darurile cele dumnezeieşti, cu nădejdea şi cu dragostea, şi cu curata 
credinţă. 


A Născătoarei 
Cuvântul cel proorocesc odinioară te-a propovăduit pe tine uşă dumnezeiască şi 
munte sfânt, Născătoare de Dumnezeu Fecioară, podoaba dumnezeieştilor pătimi- 
tori. 

Alt Canon, al Sfântului Gheorghe 
Cântarea 1-a, glasul al 2-lea 
Irmos: Veniţi noroadelor să cântăm cântare lui Hristos Dumnezeu, celui ce a des- 
părțit marea, şi a trecut pe poporul, pe care l-a mântuit din robia egiptenilor, că S-a 
prea slăvit. 
Fiind luminat cu lumina dumnezeieştii Stăpâniri celei în trei Lumini cuvioase, ai 
părăsit lumea, şi întunericul patimilor, şi cu viaţa prea luminată te-ai încuviinţat, 
părinte. 
Cu purtarea de grijă a lui Dumnezeu povăţuindu-te Gheorghe, ai umblat pe căra- 
rea, care duce către Cer, având ajutor pe însuşi Făcătorul de bine, şi prea înduratul 


Dumnezeu. 


Slavă... 

Arătat ocârmuindu-te de Dumnezeu, şi luminându-te cu darul punerii de fii, ai 
petrecut părinte vieţuirea cu cuviinţă şi cu dreptate. 


Și acum..., a Născătoarei 
Avându-te pe tine întărire şi folositoare noi, cei ce te mărturisim Născătoare de 
Dumnezeu curată, ne mântuim de întreite valurile vieţii, Fecioară cu totul fără 
prihană. 

Canonul Sfântului Iosif 


Cântarea a 3-a 


Irmos: Întăreşte-ne pe noi întru Tine Doamne, cela ce prin lemn ai omorât păcatul, 
şi frica Ta o sădeşte în inimile noastre, celor ce Te lăudăm pe Tine. 


Cu iubirea curăției ai îmblânzit pe Dumnezeu, ca să-ţi dea ţie ajutor, şi aflând pe 
părinţii tăi, ţi-ai dobândit nădejdea ta, părinte. 


Arătând cunoştinţa dragostei celei adevărate, şi casă, şi lucrare, şi înţelepciune, 
care ţi s-a dat ţie de la Dumnezeu, ca un lov ai deschis uşa tuturor. 


Ca un losif cel viteaz odinioară în Egipt prins fund de mâinile barbarilor, ţi-ai păzit 
darul cu credinţă şi cu smerenie prea bogate. 


A Născătoarei 


Rai înfrumusețat având în mijloc pomul nestricăciunii, pe lisus Hristos Domnul, te- 
ai arătat Fecioară, pentru aceasta te fericim. 


Alt Canon, al Sfântului Gheorghe 
Cântarea a 3-a 


Irmos: Intăreşte-ne pe noi întru Tine... 


Bucurându-te tu, ai umblat neabătut pe calea vieţii, care trece către veacul cel fără 
de margine, şi te-ai sălăşluit în locaşurile cele veşnice, prea fericite Gheorghe. 


Viaţa ta a fost luminată, cuvântul tău s-a arătat îndulcit cu sare întru Dumne- 
zeiescul Duh, Gheorghe, dumnezeiască răsărire a dumnezeieştii holde. 

Slavă... 


Ca unul ce te-ai învrednicit a fi fiu lui Dumnezeu prin Botez, ai moştenit averea 
cea părintească prin curățirea vieţii, prea fericite. 


Și acum..., a Născătoarei 


Fii întărire, scăpare şi acoperământ, celor ce cu credinţă aleargă la tine Născătoare 
de Dumnezeu Fecioară, şi te vestesc pe tine, Maica lui Dumnezeu. 


Irmosul: Întăreşte-ne pe noi întru Tine Doamne, Cela ce prin lemn ai omorât 
păcatul, şi frica Ta o sădeşte în inimile noastre, celor ce Te lăudăm pe Tine. 


Sedealna, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Arătatu-te-ai blând şi smerit şi liniştit, păzind şi împlinind cuvintele cele dumne- 
zeieşti ale Stăpânului tău, care S-a uitat spre tine părinte, şi în locaşul cel de sus te- 
a sălăşluit. 


Slavă..., 
Altă Sedealnă, glasul al 3-lea: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ţie? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ţie: Bucură-te, ceea ce eşti plină de har. 


Dorit-ai de Hristos cel prea frumos, şi ai urât patimile trupului, îngereşte vieţuind 
pe pământ Gheorghe; pentru aceasta prăznuim sfântă adormirea ta şi îmbrățişăm 
sicriul moaştelor tale, din care izvorăşti tămăduiri nouă, celor ce cu dragoste te 
cinstim pe tine, părinte. 


Și acum..., a Născătoarei 


Când a venit spre tine Născătoare de Dumnezeu, glasul cel curat, atuncea cele 
cereşti cu frică se veseleau, şi cele pământeşti cu dragoste se bucurau; căci un 

praznic s-a făcut la amândouă părțile, când a izbăvit de moarte pe cel întâi zidit. 
Pentru aceasta împreună cu îngerul strigăm ţie: Bucură-te, ceea ce eşti plină de dar. 


A Crucii, a Născătoarei 
Cea neispitită de nuntă, curata şi Maica Ta Hristoase, văzându-Te pe Tine mort 
spânzurând pe lemn, ca o Maică tânguindu-se a grăit: Ce Ţi-a răsplătit Ţie norodul 
cel fărădelege şi nemulțumitor al iudeilor, care cu multe şi mari darurile Tale, Fiul 
meu, s-a desfătat ? Insă laud pogorârea Ta cea dumnezeiască. 

Canonul Sfântului Iosif 


Cântarea a 4-a 


Irmos: Auzit-am Doamne auzul rânduielii Tale, şi Te-am proslăvit pe Tine, Unule 
Iubitorule de oameni. 


Socotinţa cea gânditoare şi îndreptarea cea cu hotar a călugărilor te-a arătat pe tine 
Hristos, prea cuvioase părinte. 


Arătat-ai viaţa ta ca un pod al smereniei, cel ce trece către viaţa cea adevărată, de 
Dumnezeu înţelepţite losife. 


Întâmpinându-te te-a fericit pe tine Stăpânul, părinte, ca pe unul ce dai la vreme 
măsura grâului Cuvântului. 


A Născătoarei 


Strălucit-ai Doamne lumină, celor ce sunt în noapte şi întru întunericul greşelilor, 
purtându-Te în pântecele prea curatei Fecioare. 


Alt Canon, al Sfântului Gheorghe 
Cântarea a 4-a 


Irmos: Auzit-am Doamne auzul rânduielii Tale, şi Te-am proslăvit pe Tine, Unule 
Iubitorule de oameni. 


Fiind împodobit cu frumuseţile bunătăţii, şi cu obiceiuri luminate, ai zburat către 
Dumnezeu, fericite Gheorghe. 

Părăsit-ai tulburarea celor trecătoare ale pământului, apucându-te de liniştea vieţii 
celei iubitoare de Dumnezeu, cuvioase Gheorghe. 


Pâraiele fărădelegii n-au putut să tulbure sufletul tău, pentru că te-a adăpat pe tine 
pârâul desfătării cereşti. 


Slavă... 


Luând aminte totdeauna de dumnezeiască cugetare, prea înțelepte, ai lepădat cuge- 
tările cele nestatornice, părinte Gheorghe. 


Și acum..., a Născătoarei 


Binecuvântăm prea curată, pe Cel ce S-a întrupat din pântecele tău, şi pe tine bine 
te cuvântăm, ca pe o Maică a lui Dumnezeu. 


Canonul Sfântului Iosif 
Cântarea a 5-a 


Irmos: Dătătorule de lumină şi Făcătorul veacurilor Doamne, întru lumina po- 
runcilor Tale povăţuieşte-ne pe noi, că afară de Tine pe alt Dumnezeu nu ştim. 


Fiind pe pământ, cu credinţă ai lăudat pe Sfinţi prea cuvioase, care împreună acum 
auzind cântări, te bucuri, neîncetat lăudând pe Domnul, înțelepte. 


Trăgând pe toţi către pocăință şi către mărturisire, pururea ai adus lui Dumnezeu 
rugăciuni, ca să câştige iertare. 


Toată viaţa ta petrecându-o întru lucrurile cele sfinte, ca un neguţător adevărat ai 
adunat ţie Cuvinte, şi fapte ca o piatră de mult preţ. 


A Născătoarei 


De ispite şi de viforul cugetelor, şi de toată mânia, şi de tot păcatul, de foamete, şi 
de pierzare, şi de munca cea veşnică mântuieşte-ne pe noi, prea curată Fecioară. 


Alt Canon, al Sfântului Gheorghe 


Cântarea a 5-a 

Irmos: Dătătorule de lumină şi Făcătorul veacurilor Doamne, întru lumina po- 
runcilor Tale povăţuieşte-ne pe noi, că afară de Tine pe alt Dumnezeu nu ştim. 


Viaţă şi fericire nemuritoare ai dobândit părinte înțelepte, săvârşind dumne- 
zeieştile suişuri, fiind întărit cu nădejdea şi cu credinţa cea bună, prea fericite. 


Fiind împodobit cu smerenia lui Hristos, cuvioase, arătat te-ai înălțat către bunătate 
înaltă, Gheorghe de Dumnezeu cugetătorule, făcându-te holdă ariei celei dumne- 
zeieşti. 


Slavă... 


Prin înfrânare desăvârşit ai arătat topirea trupului, şi ai câştigat inimă curată, prin 
care te-ai învrednicit a vedea pe cel nevăzut de toți, părinte Gheorghe. 


Și acum..., a Născătoarei 
Taina cea mai presus de minte a naşterii tale, cu adevărat este nepricepută şi ne- 
înţeleasă de tot omul, Fecioară Stăpână; căci ne-ai născut nouă pe Cel ce cu ade- 
vărat este Dumnezeu. 

Canonul Sfântului Iosif 


Cântarea a 6-a 


Irmos: Intru adâncul greşellor fiind înconjurat, chem adâncul milostivirii Tale cel 
neurmat; din stricăciune, Dumnezeule, scoate-mă. 


Pe mulţimea cea împestrită a cântărilor tale ca spre o temelie luminat strălucindu- 
se Biserica lui Hristos, goneşte dormitarea cea pierzătoare de suflet. 


Cuvintele tale ca un burete s-au arătat celor scârbiţi cu sufletul şi cu duhul, curăţind 
toată întristarea. 


Celor însetoşaţi de Cuvântul cel mântuitor, şi îngrăşaţi cu desfătările cele trupeşti, 
îndoită tămăduire fără zavistie ai dăruit, prea cuvioase Iosif. 


A Născătoarei 

Pe mine cel rătăcit în calea vieţii, şi căzut în calea păcatelor, îndreptează-mă, Stă- 
până, în cărarea pocăinţei. 


Alt Canon, al Sfântului Gheorghe 
Cântarea a 6-a 


Irmos: Întru adâncul greşelilor... 


Arătat fund întărit cu ajutorul Duhului Sfânt, te-ai arătat fierbinte izgonitor vicle- 
niei duhurilor, pururea pomenite fericite Gheorghe. 


Fiind împodobit cu înălțările nepătimirii, te-ai îmbrăcat luminat cu haina curăției 
Gheorghe, liniştind tulburarea patimilor. 


Slavă... 


Prin sabia cea de văpaie ai trecut înțelepte şi te-ai învrednicit desfătării Raiului, 
fiind îmbrăcat cu arma Crucii cea nesfărâmată, părinte Gheorghe. 


Și acum..., a Născătoarei 


La tine mi-am pus nădejdile slăvirii mele, Maică pururea Fecioară, şi pe tine te pun 
înainte folositoare vieţii întărită şi nemişcată. 


Irmosul: Intru adâncul greşelilor fiind înconjurat, chem adâncul milostivirii 'Tale 
cel neurmat; din stricăciune, Dumnezeule, scoate-mă. 


Condac, glasul al 4-lea: 


Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele “Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Cel ce eşti ca un izvor nedeşertat al pocăinţei, şi dătător mângâierii celei fără de 
sfârşit, şi adâncime umilinţei losife, dă-ne nouă lacrimile pocăinţei celei dumne- 
zeieşti, prin care plângând aici, să dobândim mângâiere de la Dumnezeu, cerşind 
ajutorul tău sfinte. 


Sinaxar 

In această lună, în ziua a patra, pomenirea prea cuviosului părintelui nostru 
Iosif, scriitorul de cântări. 


Stih: 'Tu părinte ai fost Dumnezeului celui Viu, dumnezeiesc lăudător, 
Iar eu sunt al tău după moarte nou cântător. 

Pe Iosif cu cântări să-l cinstim în a patra zi a lui aprilie, 

Pe cel ce cu facerile sale a pricinuit Bisericii veselie. 


Preacuviosul acesta Iosif a fost din Eparhia Siciliei, din părinţi anume Plotinu şi 
Agata. Era bine credincios şi blând la obicei, şi îndeletnicindu-se pururea spre 
deprinderea dumnezeieştilor Scripturi. 


Încăpând patria lui în mâinile agarenilor, a mers cu maica sa şi cu fraţii săi la 
Pelopones, şi de acolo la Tesalonic, unde se şi călugări, şi intră în duhovniceştile 
nevoinţe. Patul lui era pământul, aşternutul lui o piele, iar haina lui proastă şi 
sărăcăcioasă, hrana lui puţină pâine, şi băutura apă. Sta în picioare toată noaptea la 
rugăciune şi cu îngenunchere. 


Totdeauna cântări avea în rostul său, lucrul mâinilor sale era frumoasa scrisoare, 
iar când părăsea scrisoarea, avea citirea dumnezeieştilor Scripturi. Dintru acestea 
se făcu aşa de blând şi de înţelept, plecat, fără de răutate, întreg la minte, şi câte 
urmează acestora. 


Având o bogăţie ca aceasta de fapte bune, se hirotoni preot şi în scurtă vreme se 
duse la Constantinopol cu Sfântul Grigorie Decapolitul, cu care s-a închis în bise- 
rica Sfântului mucenic Antipa, veselindu-se în grele petreceri, şi în căile vieţii 
pustniceşti. 


lar de vreme ce răsări eresul cel hulitor de Hristos, al luptătorilor de icoane, 
fericitul acesta încă purcese să meargă la Roma, rugat fiind de oarecari, şi aflându-l 
corăbiile barbarilor, îl duseră legat la Crit, şi băgându-l în închisoare, învăţa pe toți 
calea mântuirii, şi a mântuit pe mulți din mâinile diavolului, unde arătându-i-se 
oarecare om cu sfinţită cuviinţă de la Mira Lichiei, îi zise: aici sunt, ci primeşte 
această cărticică, şi el luând-o citea şi cânta acestea: Grăbeşte îndurate, şi sâr- 
guieşte ca un milostiv spre ajutorul nostru, că poți voind. Şi această cântare, o 
minune! Se făcu dimineaţa lucru aievea. Căci atuncea murind Teofil, începătorul 
eresului îşi luă iarăşi biserica lui Hristos podoaba şi buna cuviință a cinstitelor 
icoane. 

Pentru aceasta atuncea şi cinstitul acesta Iosif slobozindu-se de la închisoarea Cri- 
tului, se duse la Constantinopol, şi dobândind de la oarecine o parte din sfintele 
moaşte ale Sfântului apostol Bartolomeu, făcu şi o biserică în numele apostolului, 
împreună cu cinstitul Grigorie. 


Pentru aceasta aflându-se în grijă şi în gândire multă, a-i împodobi praznicul cu 
cântări cuvioase şi tropare, se ruga cu lacrimi şi cu suspinuri, ca să dobândească 
ceea ce dorea, pe care a şi dobândit-o. 


Căci văzu un om înfricoşat cu chip apostolesc, care ridică Sfânta Evanghelie de pe 
sfințita masă, şi o puse pe pieptul lui, şi apoi îl binecuvântă. Aceasta era începătura 
dumnezeiescului dar, căci de atuncea şi în urmă fără de trudă şi prea lesne alcătuia 
sfinţitele cântări, şi le da celor ce cereau, cum socoteau unii cum că nu le scoate de 
la sine, ci le învaţă întâi de la alţii, apoi le zice de rost, şi aşa le dă celor ce le 
pofteau. 


Dar nu era aşa pricina, precum aceia socoteau amăgindu-se, ci era dat din dumne- 
zeiescul dar a le izvodi. Drept aceea era de gurile tuturor lăudat, şi de toţi dorit şi 
iubit, nu numai de cei proşti şi de boieri, ci chiar şi de împărații cei de atuncea. 


Și fu osândit la izgonire de Varda Kesarul, moşul împăratului Mihail, de vreme ce- 
1 mustrase sfântul. Și iarăşi numaidecât chemat din izgonire, îşi luă pe seama lui 
paza sfintelor vase ale Sfintei Biserici a lui Dumnezeu, fund patriarh minunatul 
Ignatie, după a cărui adormire fu primit şi cinstit de înțeleptul Fotie, că acesta a 
fost patriarh după Ignatie. Şi nevoindu-se pentru dreapta credinţă, fu izgonit la 
Cherson. lar după moartea lui Varda liberându-se de acolo de Teodora împă- 
răteasa, care a întărit Ortodoxia, şi făcând laude multor sfinţi, a răposat, şi s-au 
îngropat cinstitele lui moaşte la mănăstirea unde şi acum se află. 


Deci Dumnezeu vrând să arate oamenilor cinstea ce o a luat după moarte Sfântul 
acesta Iosif, a iconomisit un chip ca acesta: Oarecine având un rob trebuitor, care 
fugindu-i, merse la Sfântul Teodor Tiron, cel numit Fanerot, de-l rugă ca să-i arate 
robul şi aflându-se la biserică trei zile şi trei nopţi, şi neînţelegând nimic, se mâhni, 
şi vru să se ducă. Însă fiind la Utrenie, şi citindu-se cuvântul de folosinţă sufle- 
tească, a adormit puţin, şi văzu pe mucenicul, unde-i zise: Pentru ce te-ai mâhnit o 
omule ? Să ştii că astă noapte a răposat poetul Iosif, şi fu cinstit de noi de toți 
Sfinţii, pe care ne-a cinstit sfântul lui suflet. Şi acum dară am venit să-ţi spun, du-te 
în cutare loc, că-ţi vei găsi robul, pe care-l cauţi. 


Tot în această zi, pomenirea cuviosului părintelui nostru Gheorghe din Maleo. 

Stih: Gheorghe cu bucurie sufletul şi-a dat, 

Lucrătorului de suflete săditorului trupurilor cu adevărat. 
S-a ridicat întru a patra zi a lui aprilie. 

La înălţimea cerului Gheorghe. 


Tot în această zi, Sfânta muceniţă Fervuta şi fiica ei, şi cu însoţitoarele ei. 


Stih: Singură mă plăzmuieşti Hristoase îndoitule cu firea, 
Dar mă ai pe mine Fervuta îndoită prin fierăstruire. 

Două adevărate roabe ale Stăpânului Dumnezeu, 

Sluga şi stăpâna au fost tăiate de fierăstrău. 


Acestea au fost pe vreme lui Savorie împăratul persan, surori fiind Sfântului 
Simeon episcopului, care a suferit mucenicia în Persia, împreună cu alţi o mie. Şi 
fiindcă împărăteasa pătimea de oarecare boală, au fost clevetite acestea, că fac doc- 
torii otrăvitoare. 


Deci prinse fiind, s-au înfăţişat la arhimagul, şi dezvinovăţindu-se de prihana pusă 
asupra lor, spuneau că sunt creştine, şi că nu este iertat creştinilor, a face asemenea 
otrăvitoare lucruri. 


Deci primind acum ele îndoită vinovăție adăugându-se pe lângă otravă şi pricina 
credinţei, li s-a dat hotărâre de moarte; şi fiind întinse şi legate de pari, de grumazi 
şi de picioare, au fost tăiate în două cu fierăstrăul, şi bucăţile lor, fiind spânzurate 
pe lemne; trecând pe acolo împărăteasa, şi-a luat vindecare, căci aşa zisese pârâţii, 
că întru alt chip nu se poate vindeca, dacă nu va trece printre trupurile cele moarte 
ale sfintelor femei. 


Tot în această zi, pomenirea prea cuviosului părintelui nostru Puplie. 


Stih: În ceruri Puplie plata îţi este mare, 
Unde suindu-te, bucură-te şi fă strigare. 


Tot în această zi, prea cuviosul părintele nostru Platon egumenul mănăstirii 
Studiţilor. 


Stih: Platon prea bună plăzmuire s-a plăsmuit, 
Amestecându-se străină amestecare, cu Dumnezeu cel ce l-a zidit. 

Tot în această zi, trei Sfinţi prea cuvioşi: Teona, Simeon şi Forvin, care cu pace 
S-au Săvârşit. 


Stih: Trei suflete neîntinate fiind primind, 
Tron al dumnezeieştilor suflete celor neîntinate sunt. 


Tot în această zi, pomenirea prea cuviosului părintelui nostru Zosima, care a 
îngropat pe Sfânta Maria Egipteanca. 


Stih: Mai înainte Zosima pe Maria în viaţă întâmpinând, 
Iar acum amândoi unit sunt viețuind. 


Tot în această zi, cuviosul Teona care a sihăstrit în Mânăstirea Pantocratorului, 
iar mai în urmă S-a făcut episcop Tesalonicului cu pace s-a săvârşit. 


Stih: Teona proiestoşia cea de jos lăsând, 
Inaintea Proestosului tuturor acum se află stând. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Canonul Sfântului Iosif 

Cântarea a 7-a 

Irmos: Ritori prea învăţaţi s-au arătat tinerii oarecând; că din suflet cuprins de 

Dumnezeu teologhisind cu buzele au cântat: Dumnezeul cel mai presus de dumne- 


zei al Părinților şi al nostru bine eşti cuvântat. 


Și după somnul morţii te-ai silit a nu avea închişi ochii tăi cei sufleteşti, căci cânţi 
cântări cu cei ce cântă: Dumnezeul părinților noştri, bine eşti cuvântat. 


Fericind cu osârdie cetele mucenicilor celor nenumărați ai primit cununa muce- 
niciei părinte, şi neîncetat împreună cu dânşii cânți: Bine eşti cuvântat, Dumnezeul 


părinților noştri. 


Ca o tămăduire păcatelor celor mari, pe mărturisire ai pus înțelepte, celor ce cântă 
cântările tale: Dumnezeul părinţilor noştri, bine eşti cuvântat. 


A Născătoarei 


Ar Dr De De De de De Dr Dr De De De Dr Dr Dr de de De e de dr dr A A 


Xp PP IP IP IP 5 E II II E II 2 E E E XX 


Die De de De Ar dr De De De De De Dr Dr de De De de De Ar Dr de de de dr dr 


Xp PP XP 3 3 E 2 E 30 E 3 2 2 2 2 E 30 E IE 3 2 E DP XX 


Sufletul cel cumplit întunecat cu călcările cele viclene cu razele cele curate ale 
luminii tale îndreptează-l către lumină, ca una ce eşti uşa Luminii, Născătoare de 
Dumnezeu Fecioară, ca cu cântări să te slăvesc pe tine. 


Alt Canon, al Sfântului Gheorghe 
Cântarea a 7-a 
Irmos: Chipul cel de aur din câmpul Deira fiind cinstit, cei trei tineri au nesocotit 
porunca cea fără de Dumnezeu şi fiind aruncaţi în mijlocul focului, răcorindu-se, 
au cântat: Binecuvântat eşti Dumnezeul părinților noştri. 
Întărindu-ţi-se chipul cu puterea lui Hristos, părinte Gheorghe, cu tăria lui ai izgo- 
nit cetele celor ce te urau, punând împotriva lor Crucea, cu care fiind păzit, cântai: 
Bine eşti cuvântat Dumnezeul părinţilor noştri. 
Fericit eşti, şi bine-ţi va fi acum prea fericite Gheorghe, că ai luat răsplătirea oste- 
nelilor, şi a trudelor tale, şi împreună cu îngerii strigi Domnului: Bine eşti cuvântat 
Dumnezeul părinţilor noştri. 
Slavă... 
Locaş luminat te-ai făcut lui Dumnezeu, părinte Gheorghe, arătându-te scaun sim- 
țirii şi înţelegerii, plin de sfinţenie, strălucind cu credinţa şi cu sarul, şi strigând: 
Bine eşti cuvântat Dumnezeul părinților noştri. 
Și acum..., a Născătoarei 
Sfeşnic Luminii şi nor luminos, şi loc de sfinţenie te-ai arătat, ceea ce eşti neispitită 
de nuntă; căci negrăit ai primit pe Cuvântul cel sfânt al Sfinților pe care lăudându- 
L strigăm ție: Bine eşti cuvântată, ceea ce ai născut pe Dumnezeu cu trup. 

Canonul Sfântului Iosif 

Cântarea a 8-a 
Irmos: Cuptorul cel cu foc, oarecând în Babilon, lucrările şi-a despărţit cu dumne- 


zeiasca poruncă, pe caldei arzând şi răcorind pe credincioşi, care cântau: Bine- 
cuvântaţi toate lucrurile Domnului pe Domnul. 

Socotind cu adevărat viaţa aceasta ca o umbră trecătoare, te-ai nevoit a câştiga 
viaţa cea nestricăcioasă. Pentru aceasta ai zidit multe mănăstiri cinstite, spre mân- 
tuirea sufletelor. 

Având dreptate către cei blânzi, şi către cei săraci cu Duhul, multă înmulţire ai 
arătat, ca nu numai pe tine însuţi să te întăreşti a sluji Ziditorului, ci şi pe toţi cei ce 
te priveau pe tine. 


Nerăutatea ta şi vărsarea dragostei tale, de trei ori fericite, a arătat chipul lui Hri- 
stos cel lubitor de oameni către care neîncetat strigai: Să-L înălțăm întru toţi vecii. 


A Născătoarei 
O, înfricoşată taină! O, auzire înspăimântată! Cum a născut Fecioara, cu unirea cea 
negrăită, pe Cuvântul cel ce S-a asemănat nouă, rămânând precum şi înaintea 
naşterii curată în veci. 

Alt Canon, al Sfântului Gheorghe 
Cântarea a 8-a 
Irmos: Pe Dumnezeu cel ce S-a... 
Mutatu-te-ai către viaţă nestricată, şi către desfătarea cea neveştejită, către slava 
cea veşnică, şi către lumina cea neînserată părinte că te-ai arătat holdă lui Dumne- 


zeu pe care ÎI prea înălțăm întru toţi vecii. 


Ca un rob lui Hristos, ca un slujitor şi ispravnic tainelor Lui, te-ai făcut povăţuitor 
nerătăcit, tămăduind patimile sufletelor şi al trupurilor, cuvioase Gheorghe. 


Binecuvântăm pe Tatăl, şi pe Fiul şi pe Sfântul Duh, Domnul. 
Roadă plină de nevoinţe te-ai adus în aria lui Hristos, părinte, şi ca un strugur copt 
punându-te în linurile cele cereşti, ne izvorăşti vin de umilinţă nouă, celor ce te 


cinstim, prea fericite. 


Și acum..., a Născătoarei 

Rodul pântecelui tău mi s-a arătat mie pricină de viaţă nestricată, şi de desfătare 
veşnică, prea curată Născătoare de Dumnezeu. Pentru aceea bucurându-mă strig 
ție, glasul Arhanghelului: Bucură-te, Fecioară ! 


Irmosul: 
Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Pe Dumnezeu, care S-a pogorât în cuptorul cel cu foc, la tinerii evreieşti, şi văpaia 
întru răcoreală o a prefăcut, ca pe Domnul lăudaţi-L lucrurile, şi-L prea înălţaţi în- 
tru toți vecii. 


Canonul Sfântului Iosif 
Cântarea a 9-a 


Irmos: Pe Dumnezeu Cuvântul cel din Dumnezeu, care cu negrăită înţelepciune a 
venit să înnoiască pe Adam cel căzut rău prin mâncare întru stricăciune, din Sfânta 
Fecioară negrăit întrupându-Se pentru noi credincioşii, cu un gând întru laude Il 
slăvim. 


Ca pe nişte lespezi scriind în sufletul tău cel curat chipurile bunătăţilor prin lucrare, 
ai dat tuturor Sfinților, aducând îndoită cântare bunătăților din fapte, şi din laudă 
vrednică de primire. 


Cetele cele îngereşti, adunarea apostolilor, Născătoare de Dumnezeu, împreună cu 
Botezătorul, proorocii, preoţii, şi oştile mucenicilor împreună cu pustnicii, cu 
cuvioase laude te încuviinţează pe tine, losife. 


Nu înceta aţi aduce aminte de turma ta cea cuvântătoare, ci precum fiind viu, înţe- 
lepte, ai fost apărător, aşa fii şi acum dând viaţa cea nestricăcioasă şi curățind de 
patimile cele trupeşti şi sufleteşti prin rugăciunile tale cele către Hristos, părinte 
Iosif. 


A Născătoarei 
Nu înceta Fecioară rugând pentru noi pe Fiul tău, pe Dumnezeu cel lubitor de 


oameni, că pe tine te-am câştigat nădejde, şi cu apărarea ta ne izbăvim din nevoi şi 
din patimi, de greşeli şi de dureri, cei ce cu credinţă te slăvim. 

Alt Canon, al Sfântului Gheorghe 
Cântarea a 9-a 
Irmos: Pe Dumnezeu Cuvântul... 


Fiind întărit cu credinţa şi îngrădit adevărat cu puterea lui Hristos, prea fericite, ai 
scăpat de laţurile dracilor, şi fugind de toate năpădirile şi măiestriile lor, ai stătut 
înaintea Stăpânului tuturor, veselindu-te Gheorghe. 


Toată dorirea ta părinte, mutându-o către Dumnezeu şi îndulcindu-te de dumne- 
zeiasca frumuseţe de care toată firea doreşte, te-ai împodobit pe sineţi cu privirea şi 
cu fapta, şi cu viaţa prea luminată. Pentru aceea te fericim, părinte. 


Slavă... 


Nu înceta părinte a te ruga neîncetat lui Hristos pentru noi, cei ce cu credinţă să- 
vârşim pomenirea ta ca să ne mântuim de întreite valuri ale supărărilor şi de 
furtună, de primejdii şi de patimi, rugându-te ca să dea lumii pace. 


Și acum..., a Născătoarei 


Pe Cuvântul, Cel ce era mai înainte fără de trup ca un Dumnezeu, din Dumnezeu, 
singură L-ai născut întrupat spre înnoirea şi mântuirea tuturor oamenilor. Drept 
aceea toţi credincioşii cu laude te slăvim prea lăudată Fecioară. 


Irmosul: Pe Dumnezeu Cuvântul cel din Dumnezeu, care cu negrăită înţelepciune 
a venit să înnoiască pe Adam cel căzut rău prin mâncare întru stricăciune, din 
Sfânta Fecioară negrăit întrupându-Se pentru noi credincioşii, cu un gând întru 
laude Îl slăvim. 


Luminânda glasului de 3 ori. Cealaltă slujbă a Utreniei după rânduiala postului şi 
Otpustul. 

Canon de rugăciune către Sfântul cuvios Iosif, imnograful 





Troparul Sfântului cuvios Iosif imnograful, glasul al 8-lea: Cu curgerile lacrimilor 
tale ai lucrat pustiul cel neroditor şi cu suspinurile cele dintru adânc ai făcut 
ostenelile tale însutit roditoare; şi te-ai făcut luminător lumii, strălucind cu minu- 
nile, Iosif, părintele nostru. Roagă-te lui Hristos Dumnezeu ca să mântuiască sufle- 
tele noastre. 


Troparul Sfântului cuvios Iosif imnograful, glasul 1: Locuitor pustiului, înger în 
trup şi de minuni făcător te-ai arătat, purtătorule de Dumnezeu, părintele nostru 
Iosif. Cu postul, cu privegherea şi prin rugăciune primind daruri cereşti, tă- 
măduieşti pe cei bolnavi şi sufletele celor ce aleargă la tine cu credinţă. Slavă Celui 
ce ţi-a dat ție putere; Slavă Celui ce te-a încununat pe tine; Slavă Celui ce lucrează 
prin tine tuturor tămăduiri. 


Cântarea 1 
Irmos: Veniţi popoarelor să cântăm cântare lui Hristos Dumnezeu, celui ce a 
despărțit marea şi a trecut prin ea pe poporul pe care l-a scos din robia egiptenilor, 


că S-a prea slăvit. 


Stih: Sfinte cuvioase părinte Iosif, roagă-te lui Dumnezeu pentru noi. 

Pe Sfântul Iosif scriitorul de cântări cu cântări să-l cinstim, cei ce cântăm cântările 
lui cele izvorâtoare de miere, ca pe unul ce de la cântări, la cântările cele veşnice s- 
a mutat. 


Stih: Sfinte cuvioase părinte Iosif, roagă-te lui Dumnezeu pentru noi. 


Precum propovăduirea proorocilor şi a apostolilor a luminat tot pământul, ase- 
menea şi cântarea gurii tale a ridicat lumea spre Slava Dumnezeului tuturor. 


Stih: Sfinte cuvioase părinte Iosif, roagă-te lui Dumnezeu pentru noi. 

Din pruncie dându-te lui Hristos, întru înfrânare ai petrecut prea cuvioase părinte 
Iosif, de unde te-ai şi îmbogăţit cu darurile cele dumnezeieşti, cu nădejdea şi cu 
dragostea şi cu credinţă curată. 

Stih: Preasfântă Născătoare de Dumnezeu, miluieşte-ne pe noi. 

Cuvântul cel proorocesc odinioară te-a propovăduit pe tine uşă dumnezeiască şi 
munte sfânt, Născătoare de Dumnezeu Fecioară, podoaba dumnezeieştilor păti- 
mitori. 

Cântarea a 3-a 


Irmos: Intăreşte-ne pe noi întru Tine, Doamne, cel ce prin Lemn ai omorât păcatul; 
şi frica Ta o sădeşte în inimile noastre, ale celor ce Te lăudăm pe Tine. 


Stih: Sfinte cuvioase părinte Iosif, roagă-te lui Dumnezeu pentru noi. 


Cu iubirea curăţiei ai îmbunat pe Dumnezeu, ca să-ţi dea ţie ajutor şi aflând pe 
părinţii tăi, ţi-ai dobândit nădejdea ta, părinte. 


Stih: Sfinte cuvioase părinte Iosif, roagă-te lui Dumnezeu pentru noi. 


Arătând cunoştinţa dragostei celei adevărate şi casă şi lucrare şi înţelepciune, care 
ți s-a dat ție de la Dumnezeu, ca un lov ai deschis uşa casei tuturor. 


Stih: Sfinte cuvioase părinte Iosif, roagă-te lui Dumnezeu pentru noi. 


Ca un drept Iosif cel viteaz odinioară în Egipt prins fund de mâinile barbarilor, ţi-ai 
păzit darul cu credinţă şi cu smerenie, prea bogatule. 

Stih: Preasfântă Născătoare de Dumnezeu, miluieşte-ne pe noi. 


Rai înfrumusețat având în mijloc Pomul nestricăciunii, pe lisus Hristos Domnul, 
te-ai arătat Fecioară; pentru aceasta te fericim. 


Cântarea a 4-a 


Irmos: Auzit-am, Doamne, auzul rânduielii Tale şi Te-am prea slăvit pe Tine, 
Unule lubitorule de oameni. 


Stih: Sfinte cuvioase părinte Iosif, roagă-te lui Dumnezeu pentru noi. 


Hristos te-a arătat pe tine socotința cea gânditoare şi îndreptarea cea cu hotar a 
călugărilor, prea cuvioase părinte. 


Stih: Sfinte cuvioase părinte Iosif, roagă-te lui Dumnezeu pentru noi. 


Arătat-ai viaţa ta ca un pod al smereniei, ce trece către viaţa cea adevărată, de 
Dumnezeu înţelepțite părinte Iosif. 


Stih: Sfinte cuvioase Părinte Iosif, roagă-te lui Dumnezeu pentru noi. 


Întâmpinându-te te-a fericit pe tine Stăpânul, părinte, ca pe unul ce dai la vreme 
măsura grâului Cuvântului. 


Stih: Preasfântă Născătoare de Dumnezeu, miluieşte-ne pe noi. 


Strălucit-ai, Doamne, lumină celor ce sunt în noapte şi în întunericul greşelilor, 
purtat fiind în pântecele prea curatei Fecioare. 


Cântarea a 5-a 


Irmos: Dătătorule de lumină, Făcătorul veacurilor, Doamne, povăţuieşte-ne pe noi 
întru lumina poruncilor Tale, că afară de Tine pe alt dumnezeu nu ştim. 


Stih: Sfinte cuvioase părinte Iosif, roagă-te lui Dumnezeu pentru noi. 


Fiind pe pământ, cu credinţă ai lăudat pe sfinţi, prea cuvioase, cu care împreună 
acum auzind cântări, te bucuri, neîncetat lăudând pe Domnul, prea înțelepte. 

Stih: Sfinte cuvioase părinte Iosif, roagă-te lui Dumnezeu pentru noi. 


Trăgând pe toţi către pocăință şi către mărturisire, pururea ai adus lui Dumnezeu 
rugăciuni, ca aceia toţi să câştige iertare. 


Stih: Sfinte cuvioase părinte Iosif, roagă-te lui Dumnezeu pentru noi. 


Toată viaţa ta petrecând-o în lucrările cele sfinte, ca un neguţțător adevărat ai adu- 
nat ţie cuvinte şi fapte ca o piatră de mult preţ. 


Stih: Preasfântă Născătoare de Dumnezeu, miluieşte-ne pe noi. 


De ispite şi de viforul cugetelor, de toată mânia şi de tot păcatul, de foamete şi de 
pierzare şi de munca cea veşnică miluieşte-ne pe noi, prea curată Fecioară. 


Cântarea a 6-a 


Irmos: De adâncul greşelilor fiind înconjurat, chem adâncul milostivirii Tale cel 
neurmat. Din stricăciune, Dumnezeule, scoate-mă. 


Stih: Sfinte cuvioase părinte Iosif, roagă-te lui Dumnezeu pentru noi. 


Spre mulțimea cea felurită a cântărilor tale ca spre temelie în chip luminat stră- 
lucind Biserica lui Hristos goneşte dormitarea cea pierzătoare de suflete. 


Stih: Sfinte cuvioase părinte Iosif, roagă-te lui Dumnezeu pentru noi. 


Cuvintele tale ca un burete s-au arătat celor scârbiţi cu sufletul şi cu duhul, curăţind 
toată întristarea. 


Stih: Sfinte cuvioase părinte Iosif, roagă-te lui Dumnezeu pentru noi. 


Celor însetați de cuvântul cel mântuitor şi îngrăşaţi cu desfătările cele trupeşti, 
îndoită tămăduire fără zavistie ai dăruit, prea cuvioase părinte Iosif. 


Stih: Preasfântă Născătoare de Dumnezeu, miluieşte-ne pe noi. 


Pe mine cel rătăcit în calea vieţii şi căzut în calea păcatelor, îndreptează-mă, Stă- 
până, în cărarea pocăinţei. 

Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele “Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Cel ce eşti ca un izvor nedeşertat al pocăinţei şi dătător mângâierii celei fără de 
sfârşit şi adâncimea umilinţei, Sfinte părinte Iosif, dă-ne nouă lacrimile pocăinţei 
celei dumnezeieşti, prin care plângând aici, să dobândim mângâiere de la Dumne- 
zeu, cerând ajutorul tău, sfinte. 

Cântarea a 7-a 

Irmos: Ritori prea învăţaţi s-au arătat tinerii oarecând. Că din suflet cuprins de 
Dumnezeu, teologhisind cu buzele au cântat: Dumnezeul Cel mai presus de dum- 
nezei al părinţilor şi al nostru bine eşti cuvântat. 


Stih: Sfinte cuvioase părinte Iosif, roagă-te lui Dumnezeu pentru noi. 


Și după somnul morţii te-ai silit a nu avea închişi ochii tăi cei sufleteşti, căci cânţi 
cântări cu cei ce cântă: Dumnezeul părinţilor noştri bine eşti cuvântat. 


Stih: Sfinte cuvioase părinte Iosif, roagă-te lui Dumnezeu pentru noi. 

Fericind cu osârdie cetele mucenicilor celor nenumărați, ai primit cununa mu- 
ceniciei, părinte şi neîncetat împreună cu dânşii cânţi: bine eşti cuvântat Dum- 
nezeul părinţilor noştri. 


Stih: Sfinte cuvioase părinte Iosif, roagă-te lui Dumnezeu pentru noi. 


Ca o tămăduire a păcatelor celor mari, ai pus mărturisirea, înțelepte, celor ce cântă 
cântările tale: Dumnezeul părinţilor noştri bine eşti cuvântat. 


Stih: Preasfântă Născătoare de Dumnezeu, miluieşte-ne pe noi. 
Sufletul cel cumplit întunecat cu călcările cele viclene, cu Razele cele curate ale 


Luminii tale îndreptează-l către Lumină, ca una ce eşti uşa Luminii, Născătoare de 
Dumnezeu Fecioară, ca să te măresc pe tine cu cântări. 

Cântarea a 8-a 


Irmos: În cuptorul cel cu foc aruncaţi fiind cuvioşii tineri, focul în rouă l-au pre- 
făcut prin cântare, aşa strigând: Binecuvântat eşti, Doamne, Dumnezeul părinților 
noştri! 


Stih: Sfinte cuvioase părinte Iosif, roagă-te lui Dumnezeu pentru noi. 

Socotind cu adevărat viaţa aceasta ca o umbră trecătoare, te-ai nevoit a câştiga 
viaţa cea nestricăcioasă. Pentru aceasta ai zidit multe mănăstiri, cinstite, spre mân- 
tuirea sufletelor. 

Stih: Sfinte cuvioase părinte Iosif, roagă-te lui Dumnezeu pentru noi. 

Având dreptate către cei blânzi şi către cei săraci cu duhul, multă înmulțire ai 
arătat, ca nu numai pe tine însuţi să te întăreşti a sluji Ziditorului, ci şi pe toţi cei ce 
te priveau pe tine. 

Stih: Sfinte cuvioase părinte Iosif, roagă-te lui Dumnezeu pentru noi. 

Nerăutatea ta şi vărsarea dragostei tale, de trei ori fericite, a arătat Chipul lui 
Hristos cel Iubitor de oameni, către care neîncetat strigai: să-L înălțăm întru toți 
Vecil. 

Stih: Preasfântă Născătoare de Dumnezeu, miluieşte-ne pe noi. 

O, înfricoşătoare Taină! O, auzire înspăimântătoare! Cum a născut Fecioara, cu 
unirea cea de negrăit, pe Cuvântul Cel ce s-a asemănat nouă, rămânând precum şi 
înainte de naştere, curată în veci. 

Cântarea a 9-a 

Irmos: Pe Dumnezeu Cuvântul, cel din Dumnezeu, care cu nespusă înţelepciune a 
venit să înnoiască pe Adam, cel cumplit căzut prin mâncarea pierzării, Intru-pându- 
Se în chip de negrăit din Sfânta Fecioară, pentru noi credincioşii, cu un gând întru 
cântări Il slăvim. 


Stih: Sfinte cuvioase părinte Iosif, roagă-te lui Dumnezeu pentru noi. 

Ca pe nişte lespezi scriind în sufletul tău cel curat chipurile virtuţilor prin lucrare, 
ai dat tuturor sfinţilor, aducând îndoită cântare virtuţilor din fapte şi din laudă 
vrednică de primire. 


Stih: Sfinte cuvioase părinte Iosif, roagă-te lui Dumnezeu pentru noi. 


Cetele îngereşti şi adunarea apostolilor, Născătoarea de Dumnezeu, împreună cu 
Botezătorul, cu proorocii, cu preoții şi oştile mucenicilor împreună cu pustnicii, cu 
cuvioase laude te încuviinţează pe tine, Sfinte prea cuvioase părinte losif. 


Stih: Sfinte cuvioase părinte Iosif, roagă-te lui Dumnezeu pentru noi. 


Nu înceta a-ţi aduce aminte de turma ta cea cuvântătoare, ci precum în viaţă, în- 
țelepte, ai fost apărător aşa fii şi acum; dăruieşte viaţa cea nestricăcioasă şi cură- 
țeşte de patimile cele trupeşti şi sufleteşti, prin rugăciunile tale cele către Hristos, 
Sfinte părinte Iosif. 


Stih: Preasfântă Născătoare de Dumnezeu, miluieşte-ne pe noi. 


Nu înceta, Fecioară, rugând pentru noi pe Fiul tău, pe Dumnezeu cel lubitor de 
oameni, că pe tine te-am câştigat nădejde şi cu apărarea ta ne izbăvim din nevoi şi 
din patimi, de greşeli şi de dureri, cei ce cu credinţă te mărim. 


Sedelna, glasul al 4-lea. Podobie: Arătatu-Te-ai astăzi lumii şi Lumina Ta, Doa- 
mne s-a însemnat peste noi care cu cunoştinţă Te lăudăm, venit-ai şi Te-ai arătat, 
Lumina cea neapropiată. 


Arătatu-te-ai blând şi smerit şi liniştit, păzind şi împlinind cuvintele cele dumne- 
zeieşti ale Stăpânului tău, care s-a uitat spre tine, părinte şi în Locaşul cel de sus te- 
a sălăşluit. 


Sedelna Preasfintei Născătoare de Dumnezeu, glasul al 3-lea. Podobie: De fru- 
musceţea fecioriei tale şi de prea luminată curăţia ta Gavriil mirându-se, a strigat ţie, 
Născătoare de Dumnezeu: Ce laudă vrednică voi aduce ţie? Sau cum te voi numi 
pe tine? Nu mă pricep şi mă minunez! Pentru aceasta, precum mi s-a poruncit, strig 
ție: Bucură-te, ceea ce eşti plină de har. 


Când a venit spre tine, Născătoare de Dumnezeu, glasul cel curat, atunci cele 
cereşti cu frică se veseleau şi cele pământeşti cu dragoste se bucurau. Căci un 

praznic s-a făcut de amândouă părţile, când a izbăvit de moarte pe cel întâi zidit. 
Pentru aceasta împreună cu Ingerul strigăm ţie: Bucură-te, ceea ce eşti plină de har. 


Sedelna Sfintei Cruci şi a Preasfintei Născătoare de Dumnezeu, glasul al 3-lea. 
Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Cea neispitită de nuntă, curata şi Maica Ta, Hristoase, văzându-Te pe Tine mort, 
spânzurat pe Lemn, ca o Maică tânguindu-se a grăit: ce şi-a răsplătit ţie poporul cel 
fărădelege şi nemulțumitor al iudeilor, care s-a desfătat cu darurile tale multe şi 
mari, Fiul meu? Laud pogorârea Ta cea dumnezeiască. 

Imnografie 





Condacul Sfântului cuvios Iosif imnograful: Cel ce eşti ca un izvor nedeşertat al 
pocăinţei şi dătător mângâierii celei fără de sfârşit şi adâncimea umilinţei, Sfinte 
părinte Iosif, dă-ne nouă lacrimile pocăinţei celei dumnezeieşti, prin care plângând 
aici, să dobândim mângâiere de la Dumnezeu, cerând ajutorul tău, sfinte. 


Troparul Sfântului cuvios Iosif imnograful: Locuitor pustiului, înger în trup şi de 
minuni făcător te-ai arătat, purtătorule de Dumnezeu, părintele nostru Iosif. Cu 
postul, cu privegherea şi prin rugăciune primind daruri cereşti, tămăduieşti pe cei 
bolnavi şi sufletele celor ce aleargă la tine cu credinţă. Slavă Celui ce ţi-a dat ţie 
putere; Slavă Celui ce te-a încununat pe tine; Slavă Celui ce lucrează prin tine 
tuturor tămăduiri. 


Troparul Sfântului cuvios Iosif imnograful: Cu curgerile lacrimilor tale ai lucrat 
pustiul cel neroditor şi cu suspinurile cele dintru adânc ai făcut ostenelile tale 
însutit roditoare; şi te-ai făcut luminător lumii, strălucind cu minunile, losif, părin- 
tele nostru. Roagă-te lui Hristos Dumnezeu ca să mântuiască sufletele noastre. 


Sfântul cuvios Iosif, imnograful - 4 aprilie: 
https://www.trinitas.tv/sfantul-cuvios-iosif-imnograful-4-aprilie/ 

Patria Sfântului losif a fost Sicilia, născut din părinţi drepteredincioşi şi îmbu- 
nătățiți, anume Plotin şi Agatia, cărora, pentru viaţa lor cea plăcută lui Dumnezeu, 
le-a făcut parte să nască un rod ca acesta, care a fost la toată Sfânta Biserică de 
bună trebuinţă şi care a fost mai pe urmă scriitor de cântări, împodobind Biserica 
cu cântări şi canoane. 


Acest copil a fost crescut în buna învăţătură a cărții şi povăţuit la obiceiul cel bun; 
încât chiar în obiceiurile lui copilăreşti se puteau vedea obiceiurile bărbatului 
îmbunătăţit, ce avea să fie desăvârşit. Pentru că era blând şi smerit, înstrăinându-se 
de jocurile copilăreşti, iubind postirea şi înfrânarea din copilărie; că nu căuta 
bucate dulci, ci numai cu pâine şi cu apă se hrănea şi acelea seara. Apoi a sporit 
foarte mult în învăţătura dumnezeieştilor Scripturi. 


Aşa crescând pruncul acela cu trupul şi cu duhul, au năvălit barbarii asupra unei 
părți a Siciliei şi au fost nevoiți părinţii lui să fugă din patria lor în alte părţi. Deci a 


Ar Dr De De Dr de Dr Dr De De De e De Dr dr De De De e de dr dr A A 


Xp E PP IP IP 3 E II II II II E E E XX 


Te De de De Dr Dr De De De De De Dr Dr De De De dr De Dr Dr dr de de dr dr d 


Xp PP XP IP 2 E 2 E 30 E 3 2 2 2 2 e 30 e 30 IE 2 E XX 


mers Iosif cu dânşii în Peloponis mai întâi, apoi, lăsându-și părinții pentru Dum- 
nezeu, s-a dus în Tesalonic, Mitropolia Macedoniei. Aici, intrând într-o mănăstire, 
s-a tuns în rânduiala monahicească, unde se deprindea bine în ostenelile pust- 
niceşti, trecând prin tot felul de nevoinţe ale vieţii călugărești, împlinind fără 
lenevire toată fapta bună, încât s-a făcut bărbat desăvârşit şi monah iscusit. 


Patul lui îi era pământul acoperit cu o piele, îmbrăcăminte avea o vechitură ne- 
trebnică, postirea îi era aspră, hrana, o bucată mică de pâine şi apă cu măsură. 
Priveghea toată noaptea, se pleca în genunchi totdeauna, cânta din gură de-a 
pururea şi lucra mereu. Apoi se îndeletnicea cu citirea dumnezeieştilor cărți, 
umplându-se de înţelepciune şi de înţelegere duhovnicească. El era între frați ca un 
înger al lui Dumnezeu, strălucind prin chipul cinstite şi sfintei sale vieţi, ale cărui 
fapte bune şi multele nevoinţe nu se pot spune cu de-amănuntul. 


Astfel fericitul Iosif, cu bună plăcere slujind lui Dumnezeu mai mult decât alţii, a 
fost silit de egumen şi de fraţi să ia rânduiala preoţiei şi a fost hirotonit preot de 
episcopul Tesalonicului. În această sfinţită rânduială se sârguia spre mai mari 
nevoinţe şi osteneli, săvârşind adeseori dumnezeieştile Taine, rugându-se cu 
lacrimi pentru el şi pentru toată lumea. 

Ducându-se în mănăstirea aceea cuviosul Grigorie Decapolitul şi văzând pe 
cuviosul Iosif, a cunoscut că este un bărbat sfânt; deci l-a iubit foarte şi l-a făcut 
prieten şi împreună vieţuitor. 


După câtăva vreme, ducându-se în Bizanţ pentru întărirea credincioşilor care erau 
tulburaţi de eretici în acea vreme, a rugat pe egumen şi pe fraţi să-i dea ajutor pe 
Iosif, pentru că nu voia să se despartă de el. Dar fraţii şi egumenul nu voiau să se 
despartă de un împreună vieţuitor ca acela, care era rob adevărat al lui Dumnezeu. 
Însă, netrecând rugămintea marelui stareţ, socotind şi trebuinţă Bisericii care se 
învăluia de furtuna ereticilor, au lăsat pe fericitul Iosif să plece cu Sfântul Grigorie 
Decapolitul la Bizanţ. 


Mergând ei acolo, locuiau la biserica Sfinţilor mucenici Serghie şi Vah şi se 
oboseau prin aspră viaţă, râvnind unul altuia, dar mai ales fericitul Iosif urmând 
celui mai bătrân nevoitor, marelui Părinte Grigorie. Pe acela avându-l pildă, punea 
în inima sa în toate zilele multe nevoinţe spre săvârşirea faptei bune. Şi se osteneau 
amândoi cu dinadinsul, învățând pe cei binecredincioşi să se ferească de vătămarea 
ereticilor, să nu se tulbure nici să se îndoiască de dogmele dreptei credinţe, ci să fie 
tari în mărturisirea adevărului. Căci într-acea vreme, rău credinciosul împărat Leon 
Armeanul, înnoind blestematul eres al luptării de icoane, ridicase asupra Bisericii 
mare prigonire, lepădând sfintele icoane din bisericile lui Dumnezeu şi călcându-le 

cu picioarele, fără de cinste. Pe drepteredincioşii păstori, izgonindu-i de pe 
scaunele lor îi muncea în multe feluri şi-i pierdea, iar în locul lor punea pe ereticii 
cei de un gând cu el. 


Atunci Sfântul Grigorie, împreună cu Sfântul Iosif, îmbrăcându-se în platoşa cre- 
dinţei, umblau pe ulițele cetăţii, prin târg şi prin casele credincioşilor, sfătuindu-i, 
îndemnându-i şi rugându-i, să nu se amăgească de vicleşugul ereticilor. Şi erau 
cuvintele lor ca roua cea de dimineaţă, care învia florile şi iarba ţarinii cea veştejită 
de zăduful zilei, pentru că înviau inimile omeneşti cele ce se mâhneau şi se 
îndoiau, ca şi cum se veştejeau de zăduful învățăturilor ereticeşti. 


După aceea, cuviosul Grigorie a fost rugat de mulțimea monahilor să trimită pe 
fericitul Iosif în Roma cea veche, ca pe un iscusit în cuvinte şi ca pe cel ce, cu 
puterea trupească, putea suferi osteneala căii celei lungi, la drepteredinciosul Papă, 
care era atunci Leon al treilea, şi la toți de acolo să le spună despre prigonirea ce se 
făcea în Constantinopol asupra Sfintei Biserici, doar cumva dreptcredincioşii de 
acolo vor putea să le ajute, fiind asupriţi şi să le surpe dogmele ereticeşti cele ne- 
drepte, să astupe gura lor cea hulitoare. 


Deci, cuviosul Grigorie a sfătuit pe fericitul Iosif, zicându-i: "Acum, o, fiule, este 
vremea să-ţi arăţi osârdia dragostei tale către Dumnezeu şi râvna pentru dreapta 
credinţă. Mergi la Roma cea veche, vesteşte acolo păstorului celui blând şi tuturor 
celor de la Apus credinţa cea dreaptă, şi câte primejdii a adus asupra Sfintei 
Biserici cel cu numele de fiară, rău credinciosul împărat la Răsărit. Cum a scuipat 
şi călcat icoana lui Hristos şi a Preacuratei Maicii Lui, şi cum a luat podoaba 
Bisericii şi a izgonit cu nedreptate pe păstorii cei buni, iar pe mincinoşii păstori, pe 
năimiţi şi pe ai lui lupi răpitori, i-a trimis în turma lui Hristos, încât oile lui sunt 
răpite şi risipite. Spune cum, în toate zilele, Biserica lui Hristos este învăluită de 
mincinoasa furtună a stăpânitorului, şi cum cumplitul Leon, care a venit din 
Armenia, răcneşte cu îngrozire şi înghite pe mulți cu vicleşugul său cel ereticesc. 
Vesteşte, îndeamnă şi roagă ca să scoată sabia cuvântului lui Dumnezeu şi să stea 
împotriva celor ce ne prigonesc!" 


Unele şi altele ca acestea grăind Sfântul Grigorie, iar fericitul Iosif, care din ti- 
nereţe se deprinsese bine la ascultare, nimic împotrivă n-a grăit, ci cu smerenie 
plecându-şi capul, rugăciunile părintelui şi binecuvântare cerându-i de drum, s-a 
suit în corabie şi a plecat. 


Dar judecata lui Dumnezeu cea neştiută, într-alt chip a voit. Pentru că Dumnezeu, 
Cel ce pe toate le rânduieşte spre folos, prin cele ce nu se văd nouă a fi potrivite şi 

nesilnice, face uneori lucruri minunate şi prea slăvite mai presus de nădejde, spre 
pomenirea numelui Său Cel Sfânt. 


Deci şi calea spre Roma a lui Iosif, după rânduiala lui Dumnezeu, s-a întâmplat 
într-acest chip: Cei de un gând cu împăratul Leon Armeanul pentru eresul acela, 
slujitorii şi ajutătorii tiraniei lui. Înştiinţându-se ca mulţi din cetatea împărătească 
se duc în alte ţări, fugind de luptătorii de icoane, au rânduit în taină pe drumurile 
cele de pe apă şi de pe uscat, pândiri tâlhăreşti, ca, prinzându-i pe cei ce fugeau, să- 
i întoarcă în mâinile luptătorilor de icoane. De aceea nu s-a tăinuit nici plecarea 
cuviosului Iosif, trimis de monahii cei drepteredincioşi spre Apus, adică la Roma. 


Deci, i-au ieşit înainte tâlharii, care pentru aceea erau rânduiţi pe mare, şi a căzut 
cuviosul în mâinile potrivnicilor, care, jefuind corabia aceea şi prinzând pe toţi cei 
ce erau cu cuviosul Iosif, i-au trimis în Creta la prigonitorii de icoane. Acolo 
cuviosul, fiind pus în lanţuri grele, a fost aruncat în temniţă, unde mai erau o 
mulțime de legaţi, pătimind împreună cu dânsul pentru dreapta credinţă. 


Pe toți cei legaţi Sfântul Iosif îi mângâia ziua şi noaptea cu cuvinte insuflate de 
Dumnezeu, singur veselindu-se pentru Domnul său, şi zicea către ceilalți: "Ce 
poate să fie mai dulce şi mai de bucurie decât lanţurile acestea, cu care, pentru 
dragostea lui Hristos şi pentru icoana cea sfântă a Lui, Suntem legaţi! Deşi 
îndurăm nevoi în legăturile cele de puţin timp, totuşi ni se cuvine a mulțumi lui 
Dumnezeu pentru pătimirea aceasta, având pildă vie pe Sfântul Pavel, care, 
socotind lanţurile ca pe nişte podoabe de aur, negrăit se bucura, că s-a 
învrednicit pentru numele lui lisus Hristos a pătimi unele ca acestea. Dar mai 
ales singur Hristos a pătimit pentru noi, lăsându-ne pildă ca să urmăm Lui, Care 
n-a făcut păcat, şi ocări împotrivă n-a rostit şi, pătimind, nu S-a înfricoşat, 
precum zice Sfântul apostol Petru. Este cu adevărat oarecare necaz din simţitele 
dureri ale trupului, dar este cu neputinţă a se numi cineva purtător al jugului lui 
Hristos, de nu-l va urma Lui. 


Răbdând aceleaşi pătimiri pe care EI pentru noi Le-a răbdat, Dumnezeu fiind 
Atotputernic, Care putea şi în alt oarecare chip să mântuiască pe om, însă bine a 
voit, ca din osteneli şi bucurii să se nască acea putere a faptei bune, care poate 
să deschidă uşa cerului, care de mult a fost încuiată. Deci nu altă cale ne-a 
arătat nouă spre mântuire, ci numai aceea prin osteneli şi prin necazuri. Pentru 
ce dar să ne tulburăm, punându-ne sănătatea noastră în pătimire pentru Sfânta 
Icoană a Mântuitorului şi a Preacuratei Maicii lui Dumnezeu? Căci aşa 
împotrivindu-ne poruncii împăratului celui rău credincios, vom câştiga darul lui 
Dumnezeu şi ajutorul cel în vreme bună”. 

Cu aceste cuvinte şi cu altele asemenea acestora, cuviosul Iosif mângâia şi întărea 
pe cei împreună cu dânsul legaţi, care, pentru cinstea icoanelor, erau închişi în 
temniţă. 


S-a întâmplat de era aruncat acolo cu dânşii un oarecare drepteredincios episcop, 
care era prigonit de asemenea pentru cinstirea sfintelor icoane. Acela, neputând 
suferi nevoile temniţei, se tulbura de gânduri ca un om şi, ca o corabie învăluindu- 
se foarte, era aproape de înecare. Pentru că acum începea a se învoi la erezia 
prigonirii icoanelor, ca să se libereze din legăturile şi din primejdiile în care se afla. 


Acea tulburare a lui înţelegând-o cuviosul Iosif, câte cuvinte n-a grăit către dânsul, 
câte lacrimi n-a vărsat, rugându-l şi sfătuindu-l, ca pentru icoana lui Hristos, ca şi 
pentru însuşi Hristos să nu se îndoiască a muri. Şi nu în deşert i-au fost aceluia 
cuvintele cele de Dumnezeu insuflate. Pentru că atât de mult s-a întărit prin el 
episcopul acela, încât şi în muncile cele cumplite nu s-a lepădat de buna sa 
credinţă, ci cu bărbăţie şi cu mărime de suflet a răbdat până la sfârşit. Căci atunci 
când l-a scos la judecată şi a văzut pe muncitori şi uneltele cele de muncă, nu s-a 
înfricoşat câtuşi de puţin, ci singur dezbrăcându-şi hainele de pe dânsul, se dădea 
de bună voie la bătăi, dorind de o mie de ori moartea, de ar fi cu putinţă să rabde 
pentru Hristos Dumnezeul Cel ce S-a întrupat, Care este închipuit prin zugrăvirea 
icoanelor. Deci, fiind spânzurat gol la munci şi cu săgeți însagetat, iar la sfârşit 
fiind lovit cu o piatră mare în cap şi-a dat duhul său Domnului. 


Fericitul Iosif, înştiinţându-se de mucenicescul sfârşit al episcopului, s-a bucurat 
foarte mult de a lui neînduplecată bărbăţie şi mulțumea lui Hristos, Cel ce a întărit 
la o nevoinţă ca aceea pe alesul Sau ostaş, care, deşi alunecase puţin, însă, bine 
îndreptându-se, a biruit pe vrăjmaş. 


Încă şi pe mulţi alţii, Sfântul Iosif, de asemenea, i-a izbăvit din sufletească pierzare 
şi la Hristos înainte i-a trimis, învăţându-i neîncetat spre calea mântuirii. Şi singur 
el de Dumnezeu se păzea de moarte, ca spre folosul celor mai mulţi, viaţa lui să se 
lungească. 


SR 5 2 


Pătimind Sfântul în temniţa aceea şase ani, a sosit cumplitul sfârşit al rău cre- 
dinciosului împărat Leon Armeanul. Că sosind noaptea praznicului Naşterii lui 
Hristos, a fost ucis de ostaşii săi în biserică, la cântarea Utreniei. Şi în acelaşi ceas 
cuviosul losif a fost înştiinţat de pierderea acelui tiran în temniţa Critului şi a fost 
liberat cu minune din legături, prin arătarea către dânsul a Sfântului ierarh Nicolae. 
Pentru că toată noaptea aceea petrecând-o fără somn, Sfântul Iosif, cântările 

praznicului cântându-le şi rugându-se, la cântarea cocoşilor a strălucit o lumină în 
temniţă şi a stat înaintea lui un bărbat cu sfințită cuviinţă şi cinstit, îmbrăcat în 
veşminte arhiereşti, cărunt la păr, cu faţă luminoasă, grăind către dânsul: "De la 
Mira Lichiei am venit la tine, fiind trimis de Dumnezeu, ca degrabă să-ţi aduc 
veste de bucurie; pentru că vrăjmaşul cel ce a tulburat Biserica şi a risipit oile lui 
Hristos, s-a lipsit de împărăție şi de viaţă, fiind chemat la judecata lui Dumnezeu. 
Deci, acum ţi se cade să te întorci la Constantinopol şi cu darul Sfântului Duh 
care locuieşte în tine, pe mulţi să-i întăreşti”. Spunându-i aceasta, i-a dat o hârtie şi 
i-a zis: "Primeşte această hârtie şi o mănâncă”. lar scrisoarea era aceasta: "Gră- 
beşte, Îndurate, şi Te sârguieşte ca un Milostiv spre ajutorul nostru, că poţi, dacă 
voieşti”. 


Iosif, luând acea hârtie şi citind-o, a înghiţit-o cu bucurie şi a zis: "Cât sunt de 

Și i-a poruncit cel ce 1 se arătase ca să şi 
cânte acele cuvinte şi, cântându-le cu bucurie, îndată a văzut lanţurile şi obezile 
sale dezlegate şi căzute de pe grumaz, de la mâini şi de la picioare şi a auzit pe 
Sfântul ierarh Nicolae, grăindu-i: "Scoală-te şi urmează-mă”. Şi, sculându-se, a 
ieşit din temniţă, deschizându-se uşile singure de la sine, iar străjerii temniţei nu 
ştiau nimic de aceasta. Apoi s-a văzut că era dus prin văzduh de o putere dumne- 
zeiască nevăzută şi în puţin timp s-a aflat la Constantinopol, pe calea cea mare care 
duce în cetate, slăvind pe Dumnezeu pentru o minune ca aceea prea slăvită. 

&&& 


După ce Sfântul Iosif a intrat în cetate, n-a găsit între cei vii pe iubitul său părinte, 
pe Sfântul Grigorie Decapolitul, pentru că se dusese către Domnul. Dar a văzut 
numai pe loan ucenicul lui şi a plâns mult după părintele său Grigorie, că nu s-a 
învrednicit să-l vadă iarăşi viu; şi a stat lângă mormântul lui împreună cu părintele 
loan. Apoi după multă vreme s-a dus şi loan către Domnul şi l-a îngropat aproape 
de Sfântul Grigorie. 


După aceea cuviosul Iosif s-a mutat în alt loc deosebit şi liniştit, afară din cetate, 
nu departe de biserica Sfântului loan Gură de Aur. Acolo sălăşluindu-se, a zidit o 
biserică în numele arhiereului lui Hristos, Nicolae şi a adus acolo moaştele la 
amândoi părinţii, ale Sfântului Grigorie Decapolitul şi ale lui loan. Apoi a 
întemeiat acolo mănăstire şi a adunat fraţi şi venea la dânsul totdeauna mulţime de 
oameni duhovniceşti şi mireneșşti, ca să-i asculte învăţăturile lui cele însuflate de 
Dumnezeu; pentru că darul Sfântului Duh izvora ca un râu din gura lui, prin 
cuvintele cele grăite cu dulceaţă. 

Cuviosul Iosif, ducându-se o dată în Tesalia, a câştigat o bună parte din moaştele 
Sfântului apostol Vartolomeu, pe care le-a pus cu cinste în mănăstire. Şi se învre- 
dnicea adesea a-l vedea în vedenia visului, căci avea către dânsul mare dragoste şi 
credință, dorind să împodobească prăznuirea acelui sfânt apostol cu cântări de 
laude, dar nu îndrăznea, îndoindu-se de va fi plăcut sfântului apostol acel lucru, sau 
nu. El se rugă cu dinadinsul lui Dumnezeu şi apostolului Lui, ca să i se dea 
înştiinţare despre aceasta şi înţelepciune să 1 se dăruiască de sus, ca să poată scrie 
bine stihirile de cântare. 


Deci, rugându-se el pentru aceasta patruzeci de zile, cu post şi cu lacrimi şi apro- 
piindu-se ziua pomenirii acelui apostol, la Vecernia praznicului a văzut pe Sfântul 
apostol Vartolomeu, arătându-se în altar îmbrăcat în haine albe, perdeaua altarului 
fiind ridicată şi îl chemă la dânsul. Ducându-se Iosif mai aproape, Sfântul apostol a 
luat de pe dumnezeiasca masă cartea Sfintei Evanghelii şi a pus-o pe pieptul lui 
Iosif, zicându-i: "Să te binecuvânteze dreapta Atotputernicului Dumnezeu şi să 
izvorască de pe limba ta cereşti ape ale înțelepciunii, facă-se inima ta scaun al 
Sfântului Duh, iar de cântările tale să se îndulcească toată lumea”. 


Zicând aceasta, Sfântul apostol Vartolomeu s-a făcut nevăzut; iar cuviosul Iosif, 
cuprinzându-se de negrăita bucurie şi darul înţelepciunii simţindu-l în sine, s-a 
umplut cu totul de mulţumire. 


Şi din acel ceas a început să scrie cântări bisericeşti şi pesne de canoane, 
împodobind nu numai praznicul Sfântului apostol Vartolomeu, dar şi pe ale 
multor sfinţi. Dar mai ales pe Preacurata Maică a lui Dumnezeu a cinstit-o cu 
multe canoane, asemenea şi pe Sfântul ierarh Nicolae, şi a umplut Sfânta 
Biserică de cântările lui cele frumoase, de unde şi-a câştigat şi numirea de 
scriitor de cântări. 


După aceea, împărăţind Teofil, s-a ridicat iarăşi viforul prigonirii de icoane asupra 
Bisericii şi mulți erau prigoniţi şi munciţi. Atunci şi cuviosul Părintele nostru Iosif, 
scriitorul de cântări, pentru arătată mustrare cea cu îndrăzneală a eresului, a fost 
izgonit în Herson, unde a petrecut în legături şi chinuri, până la moartea lui Teofil. 


Apoi, după moartea acestuia, a fost chemat la Constantinopol de împărateasa 
Teodora, care împărăţea împreună cu fiul ei Mihail şi avusese dreapta credinţă îm- 
preună cu prea sfințitul patriarh Metodie. lar după mutarea Sfântului Metodie, 
luând scaunul Sfântul Ignatie, în acea vreme cuviosul Iosif a fost pus de dânsul 
păzitor de vase al dumnezeieştii Biserici celei mari a cetății împărăteşti. Şi era 
foarte iubit de preasfinţitul patriarh, asemenea şi de toată rânduiala duhovnicească 

şi mirenească, pentru viaţa lui cea îmbunătățită şi pentru învăţăturile cele prea 
înțelepte şi de suflet folositoare care ieşeau din limba lui, prin care pe mulţi îi 
povăţuia la calea mântuirii. 


Însă după câţiva ani a pătimit iarăşi izgonire de la Barda, fratele împărătesei, care a 
fost întâi stăpânitor după împăratul, pentru mustrarea fărădelegii. Căci, izgonind de 
la el fără vină pe soția sa cea după lege, a luat ca soţie pe o altă femeie, rudenia sa, 
silind legile bisericeşti şi netemându-se de Dumnezeu, nici de oameni ruşinându- 
se. Pe acela îl mustra cuviosul Iosif, precum odată Sfântul loan Mergătorul Înainte 
mustra pe Irod. Pentru acest lucru a fost izgonit şi chinuit de dânsul, precum şi 
preasfințitul patriarh Ignatie, căci şi el a răbdat izgonire şi primejdii multe de la 
Barda cel fărădelege. 


Apoi, după ce Barda a fost ucis de slugile împărăteşti, pierind cu sunet, iar după 
dânsul şi împăratul Mihail fund asemenea lipsit de viață de către ai săi, a luat 
împărăția Vasile Macedon. Atunci s-au întors în Constantinopol şi Sfântul Ignatie 
cu Sfântul Iosif. Deci, Ignatie şi-a luat iarăşi scaunul său şi losif iarăşi cea mai 
dinainte cinste a păzirii de vase. 


ŞI nu numai preasfințitului Ignatie, dar şi lui Fotie, care a fost după dânsul la 
patriarhie, Sfântul Iosif, scriitorul de cântări, le era iubit şi cinstit. Pentru că acel 
patriarh toată rânduiala bisericească o încredinţase cuviosului şi-l numea pe el om 
al lui Dumnezeu şi înger în trup şi părinte al părinților. Deci a poruncit la tot clerul 
său, ca pe cuviosul Iosif să-l aibă ca părinte duhovnicesc, descoperindu-i conş- 
tiuinţele lor şi mărturisind greşelile lor. 


Cuviosul era şi înainte văzător, văzând mai înainte greşelile cele tăinute. Însă nu 
mustra pe cel greşit, ci cu cuvinte îndemnătoare îl învăţa, până ce, umilindu-se cel 
ce se mărturisea, îşi spunea singur fărădelegea tăinuită; pentru că era puternic în 
cuvintele cele de Dumnezeu insuflate, cu înlesnire putând să întoarcă pe cei păcă- 
toşi la pocăință. 


lar după ce a petrecut ani mulți şi a ajuns la adânci bătrâneţi, a slăbit cu trupul de 
ostenelile cele multe, în care a fost din tinereţe, pe de o parte nevoindu-se pust- 
niceşte, iar pe de alta răbdând pentru dreptate surghiun, legături şi temnițe. Apoi, 
ținând rânduiala bisericească şi împodobind cu cântări praznicele şi pomenirile 
sfinților, s-a îngrijit mult şi pentru mântuirea sufletelor omeneşti. Deci, aproape de 
moarte, a căzut în boală, când se sfârşeau zilele Sfântului Post de patruzeci de zile, 
având înştiinţare în somn de la Dumnezeu pentru moartea cea grabnică. 

Deci, în Sfânta Vineri cea mare a Patimilor celor de voie ale lui Hristos, scriind 
toate vasele şi lucrurile bisericii cele încredințate lui, le-a trimis la preasfințitul 
patriarh Fotie şi se pregătea de ieşire, rugându-se lui Dumnezeu şi zicând: 
"Mulţumesc Ţie, Doamne Dumnezeul meu, că în umbra aripilor Tale m-ai păzit 
în toate zilele vieţii mele. Şi acum până în Sfârşit păzeşte-mi duhul meu şi dă-mi 
parte ca fără vătămare să scap de diavolii întunericului şi de înfricoşările cele 
din văzduh; ca nu cândva să se bucure de mine vrăjmaşul meu, pentru neştiinţa 
mea şi pentru greşelile ce am făcut în viaţa mea. Păzeşte turma Ta, o, Cuvinte al 
Tatălui şi toate ale Tale zidite cu dreapta Ta, apără-le până la sfârşitul veacului. 
Fii ajutător fiilor celor iubiţi ai Bisericii Tale. Dă miresei Tale - Sfintei Biserici - 
pace veşnică şi alinare neînviforată. Pe împă-răteasca sfinţenie, cu ale Tale 
daruri lumineaz-o. Pe mândrul Veliar supune-l sub picioarele celor ce apără 
credinţa cea dreaptă şi pe toate eresurile cele vătămătoare de suflet izgoneşte-le 
de la Biserica Ta, iar sufletului meu dăruieşte-i, ca în pace şi cu blândeţe să se 
despartă de trupul acesta. Deşi nu sunt din numărul sfinţilor şi plăcuţilor Tăi în 
care a petrecut Duhul Sfânt, pentru că mă ştiu că sunt păcătos înaintea Ta, însă 
Tu, fiind bunătatea cea nemăsurată, nu căuta la greşalele mele, ci fă-mă vrednic 
părţii fiilor Tăi. Amin”. 


Astfel rugându-se cuviosul Iosif, împărtăşindu-se cu dumnezeieştile Taine şi tu- 
turor celor ce erau lângă dânsul dându-le binecuvântare, şi-a ridicat mâinile spre 
cer, cu fața luminoasă şi veselă şi şi-a dat lui Dumnezeu sfântul lui suflet. Şi îndată 
s-a adunat de pretutindeni mulțime de monahi şi mireni, dintre care mulți plângeau, 
numindu-l unii părinte al lor, unii hrănitor, alţii făcător de bine, alţii mângâietor, iar 
alții învăţător, povăţuitor şi ocârmuitor al mântuirii lor şi l-au îngropat cu cinste şi 
cu laude în mormânt. 


Dar mai cinstită şi mai slăvită i-a fost petrecerea sfântului său suflet în curțile 
cereşti, de către duhurile cele fără de moarte. Acest lucru s-a învrednicit a-l vedea 
cu ochii un prieten iubit al lui, care nu era depărtat cu locul, fiind bărbat drept şi 
plăcut lui Dumnezeu. Pentru că în acel ceas, când iubitul lui suflet, despărțindu-se 
de trup, mergea spre ceruri la Dumnezeu, a auzit bărbatul acela un glas de sus, 
zicându-i: "leşi din casă şi vezi tainele cele minunate ale lui Dumnezeu!" 


Iar el ieşind şi privind în sus, a văzut crugul ceresc despărțindu-se în două şi ieşeau 
de acolo cetele sfinților. Mai întâi mergea ceata apostolilor; după aceea a muce- 
nicilor, apoi a proorocilor şi după această a arhiereilor. 


Nişte lucruri ca acestea minunate văzându-le bărbatul acela, se minuna cu spaimă 
şi nu pricepea ce era aceasta. Apoi iarăşi a auzit glas: "Priveşte şi ia aminte, că toa- 

te cele văzute de tine îţi vor fi arătate!" Şi îndată a văzut patru tineri unii mai 
luminoşi decât alţii, iar între ei mergea o Fecioară cu negrăită slavă şi cinste. Aceea 
era Preacurata şi binecuvântata Fecioară Maria, Maica lui Hristos Dumnezeul 
nostru. Ea mergând, poruncea cetelor sfinților bărbaţi să primească pe acel sfânt 
suflet, care le-a lăudat ale lor fapte şi pomeniri şi cu viaţa le-a urmat. Atunci putea 
să-1 vadă pe toți cu negrăită bucurie şi sîrguindu-se cu dragoste a primi pe o cinstită 
faţă ca aceasta, ce se suia la cer. 


Văzând unele ca acestea acel bărbat, gândea în sine, zicând: "Cine este acesta pe 
care îl învrednicesc cu atâta cinste cetele vieţuitorilor cereşti?" 


Apoi a auzit glasul îngerilor ce duceau pe acel sfânt suflet şi cu mare glas grăiau: 
"Acesta este Iosif scriitorul de cântări, împodobitorul a toată Biserica, care, 
învrednicindu-se de darul Sfântului Duh, a urmat vieţii apostolilor şi mucenicilor şi 
faptele lor le-a dat în scris; drept aceea acum de la aceiaşi sfinţi primeşte cinste şi 
laudă”. 


Astfel sufletul cuviosului Iosif, scriitorul de cântări, s-a dus la cele cereşti cu 
dănţuire. lar bărbatul care a văzut aceasta, s-a umplut de nespusă bucurie, într-o 
slăvită vedenie ca aceea. Însă de jale mare se cuprindea, căci nu s-a învrednicit să 
vadă mai mult slava aceea, cum acel binecuvântat suflet a intrat înlăuntru în cele de 
sus cum înaintea luminii celei prea luminoase a lui Dumnezeu în Treime a stat şi s- 
a închinat. 


Incă şi altă înştiinţare pentru această petrecere spre cer a cuviosului losif, s-a făcut 
în acest fel. 


Era în Constantinopol o biserică a Sfântului mucenic Teodor, care se numea 
Fanerot, adică arătător, căci lucrurile cele furate sau tăinuite sau pierdute, le arăta 
celor ce alergau la el cu rugăciune. 


Fugind de la un om, un rob foarte trebuitor, şi de a cărui fugire mâhnindu-se omul 
acela, a mers la biserica Sfântului Teodor Fanerot şi rugăciunile îşi săvârşea, 
rugând pe mucenicul lui Hristos, ca să-i arate pe robul său. Şi petrecând trei zile şi 
trei nopţi lângă biserică şi nimic întâmplându-se, s-a mâhnit şi voia să se ducă. 
Deci era vremea Utreniei şi un cuvânt folositor de suflet se citea în biserică; iar 
omul acela, în vremea citirii dormind puţin, a văzut pe sfântul arătându-se lui şi 
zicându-i: "De ce te mâhneşti, omule? Iosif, făcătorul de cântări, despărţindu-se de 
trup, am fost pe lângă dânsul; şi murind acela în această noapte, sufletul lui care 
ne-a cinstit cu canoane şi cu cântări, a fost petrecut spre ceruri de noi toți şi 

înaintea feţei lui Dumnezeu s-a dus. Pentru aceea am zăbovit de nu m-am arătat ție. 
lar acum iată sunt aici, ascultând cererea ta. Deci du-te în cutare loc - spunându-i 
numele locului - şi acolo îl vei afla pe robul tău, pe care-l cauţi”. 


Amândouă aceste înştiințări ne adeveresc ce fel de slavă a câştigat cuviosul Iosif de 
la Dumnezeu pentru ostenelile sale şi de la sfinții lui Dumnezeu cinste şi laudă în 
cereştile locaşuri, unde acum, stând înaintea scaunului lui Dumnezeu, cântă cântări 
îngereşti, slăvind şi lăudând pe Tatăl şi pe Fiul şi pe Sfântul Duh, pe un Dumnezeu 
în Treime, în veci. Amin. 


Notă - Acest cuvios Iosif, scriitor de cântări a trăit în vremea împărăției lui NIi- 
chifor, a lui Mihail Curopalatul, a lui Leon Armeanul, a lui Mihail Valvos, a lui 
Teofil şi a lui Mihail fiul său, care, împreună cu maica sa Teodora au împărăţit şi s- 
a săvârşit pe vremea împărăției lui Vasile Macedon, în anul de la facerea lumii 
6391, iar de la întruparea Cuvântului lui Dumnezeu 883, în a patra zi a lunii aprilie, 
în săptămâna luminată a Învierii lui Hristos, în noaptea Miercurii luminate, spre 
Joia cea luminată. Şi atunci era slova Pascaliei, Paştele lui Hristos. 


Se cade a şti şi aceasta, că se află doi sfinţi cu numele Iosif, scriitori de cântări. 


= Cel dintâi, Iosif, episcopului Tesalonicului, frate bun al cuviosului Teodor 
Studitul, a cărui pomenire este în 26 ianuarie; 

= iar alt losif este cuviosul acesta, care a fost păzitor de vase al Bisericii celei 
mari. 


lar canoanele cele făcute de dânşii se cunosc în acel fel. Unde la începutul 
canonului este scris "Facerea lui chir Iosif", să cunoşti că este Sfântul Iosif cel 
dintâi, fratele Studitului, episcopul Tesalonicului, pentru că acel cuvânt "chir", este 
semn de mare cinste şi stăpânire, precum este episcopia. 


lar unde este scris fără adăugirea "chir", să înţelegi că este cel de al doilea, 
cuviosul Iosif, care n-a fost episcop, fără numai ieromonah şi egumen, păzitor de 
vase al Bisericii celei Mari a Constantinopolului. 

Sfântul Iosif, scriitorul de cântări (imnograful) - drumul spre sfinţenie 





FO 


Călugărit la Tesalonic, Sfântul Iosif a fost întemnițat în Creta, în timpul eresului 
împotriva icoanelor. După ce i-a învăţat pe toţi dreapta credinţă şi s-a rugat, s-a 
încheiat eresul, iar el a cerut de la Domnul darul de a alcătui și rosti cântări, fiindu- 
i adeverit printr-o vedenie că l-a primit. 


ie e se 


Născut în Eparhia Siciliei, Sfântul Iosif a crescut cu dragoste de Sfânta Scriptură, 
fiind cunoscut mai ales pentru blândeţea sa. După ce au năvălit agarenii, iar familia 
lui a fost nevoită să părăsească ţara, a ajuns la Tesalonic, unde şi-a ales calea 
monahală. Noaptea şi-o petrecea în cântări şi rugăciune, stând în picioare. Puținele 
clipe în care se odihnea erau atunci când se întindea pe pământ. Mânca doar puţină 
pâine, hrănindu-se cu rugăciunea şi dorul de Dumnezeu. 


După ce a mers la Constantinopol împreună cu Sfântul Grigorie Decapolitul, a 
acceptat, la rugămintea unora, să meargă la Roma, căci se pornise eresul împotriva 
icoanelor. Pe drum însă, Sfântul Iosif a fost prins şi întemnițat în Creta, dar nu s-a 
mâhnit, ci i-a învăţat pe toți dreapta credință. 


ȘI luând sfârșit eresul, pentru rugăciunile lui, a fost eliberat din închisoare şi s-a 
întors la Constantinopol pentru a face o biserică în numele Sfântului Bartolomeu. 

a avut o e cu un apostol care îi punea Evanghelia pe piept, iar din acel mo- 
ment Sfântul losif spunea cântări, de parcă le-aş fi ştiut pe de rost. 


Fiind izgonit de Barda cezarul, a fost eliberat de împărăteasa Teodora, iar mai apoi 
şi-a dat sufletul în mâinile Domnului, trupul său fiind îngropat în mănăstire. 

Sinaxar - Pomenirea prea cuviosului părintelui nostru Iosif, scriitorul de 
cântări 





In această lună (aprilie), în ziua a patra, pomenirea prea cuviosului părintelui 
nostru Iosif, scriitorul de cântări. 


Prea cuviosul Iosif a fost din Eparhia Siciliei, din părinţi cu numele Plotin şi Agata. 
Era bine credincios şi blând la obicei şi îndeletnicindu-se pururea cu deprinderea 
dumnezeieştilor Scripturi. Încăpând patria lui în mâinile agarenilor, a mers cu 
maica sa şi cu fraţii săi la Peloponez, şi de acolo la Tesalonic, unde s-a şi călugărit 
şi a intrat în nevoinţele duhovniceşti. Patul lui era pământul, aşternutul lui o piele, 
iar haina lui proastă şi sărăcăcioasă; hrana lui, puţină pâine, şi băutura, apă. Sta în 
picioare toată noaptea la rugăciune şi cu îngenunchere. Totdeauna avea cântări în 
gura sa, lucrul mâinilor sale era caligrafia, iar când părăsea scrisul, avea citirea 
dumnezeieştilor Scripturi. Din acestea s-a făcut aşa de blând şi de înţelept, plecat, 
fără de răutate, întreg la minte, şi câte urmează acestora. Având o bogăţie ca 
aceasta de fapte bune, s-a hirotonit preot. 

Și în scurtă vreme s-a dus la Constantinopol cu Sfântul Grigorie Decapolitul, cu 
care s-a închis în biserica Sfântului mucenic Antipa, veselindu-se în grele petreceri, 
şi în căile vieţii pustniceşti. lar de vreme ce răsărise eresul cel hulitor de Hristos, al 
luptătorilor împotriva icoanelor, fericitul acesta încă a purces să meargă la Roma, 
rugat fiind de unii, şi prinzându-l corăbiile barbarilor, l-au dus legat la Creta şi l-au 
băgat în închisoare, unde a învăţat pe toți calea mântuirii, şi a scăpat pe mulţi din 
mâinile diavolului. 


Arătându-i-se acolo oarecare om cu sfințită cuviinţă de la Mira Lichiei, i-a zis: lată, 
primeşte această cărticică; şi el, luând-o, citea şi cânta acestea: "Grăbeşte, Îndurate, 
şi sârguieşte ca un milostiv spre ajutorul nostru, că poţi voind". Şi această cântare, 
o minune, se făcu dimineaţă lucru aievea. Căci atunci murind Teofil ocrotitorul 
eresului, Biserica lui Hristos a dobândit iarăşi podoaba şi buna cuviinţă a cinstitelor 
icoane. Pentru aceasta atunci şi cinstitul acesta Iosif fiind slobozit de la închisoarea 
din Creta, s-a dus la Constantinopol, şi dobândind de la oarecine o parte din 
sfintele moaşte ale Sfântului apostol Bartolomeu, a făcut el împreună cu cinstitul 
Grigorie o biserică în numele apostolului. Pentru aceasta, aflându-se în grijă şi în 
gândire multă, a-i împodobi praznicul cu cântări cuvioase şi tropare, se ruga cu 
lacrimi şi cu suspinuri, ca să dobândească darul acesta, pe care l-a şi dobândit. 


Căci văzu un om înfricoşător, cu chip apostolesc, care ridica Sfânta Evanghelie de 
pe Sfânta masă, şi o puse pe pieptul lui, şi apoi îl binecuvânta. Aceasta a fost 
începătura dumnezeiescului dar. Căci de atunci şi mai pe urmă fără de trudă şi prea 
lesne alcătuia sfinţitele cântări, şi le da celor ce cereau, încât socoteau unii cum că 
nu le scoate de la sine, ci le învăţa întâi de la alții, apoi le zice pe de rost, şi aşa le 
da celor ce le pofteau. Dar nu era aşa pricina, precum socoteau aceia amăgindu-se, 
ci era dat din dumnezeiescul dar a le izvodi. Drept aceea era de gurile tuturor 
lăudat, şi de toţi dorit şi iubit, nu numai de cei simpli şi de boieri, ci chiar şi de 
împărații cei de atunci. 


Și a fost osândit la izgonire de Barda cezarul, unchiul împăratului Mihail, pentru că 
sfântul îl mustrase. Ci iarăşi numaidecât chemat din izgonire, îşi lua pe seama lui 
paza sfintelor vase ale sfintei biserici a lui Dumnezeu, fiind patriarh minunatul 
Ignatie. Şi nevoindu-se pentru dreapta credinţă, a fost izgonit la Cherson. 


lar după moartea lui Barda a fost eliberat de acolo de Teodora împărăteasă, care a 
întărit Ortodoxia, şi făcând laude multor sfinţi, a răposat, şi au fost îngropate cin- 


stitele lui moaşte la mănăstirea unde şi acum se află. 


Tot în această zi, pomenirea cuviosului părintelui nostru Gheorghe din Maleo. 

Sfântul Gheorghe a trăit în sec. al IX-lea. Părinţii au vrut să-l însoare dar el a 
refuzat şi s-a dus la mănăstirea din Muntele Malea, în Peloponez, adunând în jurul 
său mulți ucenici. 


Avea darul vederii celor ce aveau să fie în viitor şi şi-a proorocit moartea cu trei 
ani înainte de a se întâmpla. 


Sfântul Gheorghe s-a dus la Domnul în sec. al VI-lea. În slujba de pomenire 
Sfântul Gheorghe este numit înger pământesc şi făcător de minuni. 


Tot în această zi, pomenirea Sfintei muceniţe Fervuta, a Slujnicii ei, şi a tova- 
răşelor lor. 


Sfânta muceniţă Fervuta laolaltă cu sora şi slujnicele ei au răbdat mucenicie pentru 
Hristos între anii 341 şi 343. Sfânta Fervuta şi sora sa erau surori ale Sfântului 
Simeon episcopul din Seleucia, care a suferit pentru Hristos în vremea împăratului 
persan Sapor între anii 341-344. 


Atât surorile cât şi tovarăşele lor au fost aduse la curte pentru a o sluji pe 
împărăteasă. Sfânta Fervuta ieşea în evidenţă prin frumuseţea ei neobişnuită, iar 
împărăteasa a sfătuit-o să se căsătorească pentru a dobândi o poziţie socială mai 
înaltă. Dar sfânta a refuzat deoarece s-a dăruit fecioriei întru Hristos. 


La scurt timp, împărateasa s-a îmbolnăvit. Vrăjitorii care veniseră să o tămăduiască 
pe împărateasă s-au rănit de frumuseţea Fervutei. Unul din ei a cerut-o de soţie, iar 
sfânta i-a răspuns că este creştină şi că este mireasa lui Hristos. Ca să se răzbune, 
amorezul refuzat l-a minţit pe împărat că boala împărătesei se trage de la otrava pe 
care i-au dat-o slujnicele. Atunci acestea au fost aduse la judecată din ordinul 
împăratului. 


La proces ele au declarat că sunt nevinovate şi că sunt pregătite să accepte moartea 
pentru Hristos. 


Judecătorul şef, vrăjitorul Mauptis, rănit şi el de frumuseţea Fervutei, a trimis un 
om în celula prizonierelor ca să-i propună Fervutei şi celorlalte libertatea în 
schimbul acceptului Sfintei Fervuta să-i devină soţie. Ceilalţi doi judecători i-au 
făcut în secret aceeaşi propunere sfintei fecioare, unul după celălalt. 

Sfânta Fervuta a respins cu hotărâre toate propunerile spunând că este mireasa lui 
Hristos şi că nu ar accepta niciodată o căsătorie lumească. 

Muceniţele au fost găsite vinovate de a fi creştine şi de vrăjitorie împotriva 
împărătesei pe care ar fi otrăvit-o. Au fost condamnate la moarte prin tăierea 
trupurilor în bucăţi. După aceea, ei au aşezat trei bucăţi într-o parte şi trei în alta, 
spunând împărătesei să treacă printre ele ca să se vindece de boala ei. 


Trupurile sfintelor muceniţe au fost aruncate într-un şanţ de unde au fost 
recuperate în secret de creştini şi îngropate. 


Tot în această zi, pomenirea prea cuviosului părintelui nostru Puplie. 


Tot în această zi, pomenirea prea cuviosului părintelui nostru Platon egumenul 
Mănăstirii Studiţilor. 
Tot în această zi, pomenirea a trei Sfinţi prea cuvioşi: Teona, Simeon şi Forvin, 


care în pace s-au săvârşit. 


Tot în această zi, pomenirea prea cuviosului părintelui nostru Zosima, care a 
îngropat pe Sfânta Maria Egipteanca. 

Sfântul Zosima s-a născut la sf. sec. al V-lea, trăind într-o mănăstire pe malul 
Iordanului. Acesta a întâlnit-o pe Sfânta Maria Egipteanca (1 aprilie), a împărtăşit- 
o şi după ce s-a dus la Domnul a îngropat-o. Sfântul Zosima s-a săvârşit în anul 
560 la vârsta de 100 de ani. 


Tot în această zi, pomenirea cuviosului Teona, care a sihăstrit în Mănăstirea 
Pantocratorului, iar mai în urmă a ajuns episcop al Tesalonicului şi care în pace 
S-a săvârşit. 


Sfântul "Teona a fost ucenicul Sfântului lacob din Kastoria (| noiembrie) şi a trăit 
la începutul sec. al XVI-lea. A trăit o vreme în Mănăstirile Pantocrator şi 
Simonopetra din Muntele Athos. EI a pus bazele mănăstirii Sfintei Anastasia şi a 
fost sfințit arhiepiscop al Tesalonicului. S-a săvârşit în pace. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Dintru acestea se făcu aşa de blând şi de înţelept, plecat, fără de răutate, întreg la 
minte, şi câte urmează acestora. 


Având o bogăţie ca aceasta de fapte bune, se hirotoni preot şi în scurtă vreme se 
duse la Constantinopol cu Sfântul Grigorie Decapolitul, cu care s-a închis în 
biserica Sfântului mucenic Antipa, veselindu-se în grele petreceri, şi în căile vieţii 
pustniceşti. 


lar de vreme ce răsări eresul cel hulitor de Hristos, al luptătorilor de icoane, 
fericitul acesta încă purcese să meargă la Roma, rugat fiind de oarecari, şi aflându-l 
corăbiile barbarilor, îl duseră legat la Crit, şi băgându-l în închisoare, învăţa pe toţi 
calea mântuirii, şi a mântuit pe mulți din mâinile diavolului, unde arătându-i-se 
oarecare om cu sfințită cuviinţă de la Mira Lichiei, îi zise: aici sunt, ci primeşte 
această cărticică, şi el luând-o citea şi cânta acestea: Grăbeşte îndurate, şi sâr- 
guieşte ca un milostiv spre ajutorul nostru, că poţi voind. 


Și această cântare, o minune ! Se făcu dimineaţa lucru aievea. Căci atuncea murind 
Teofil începătorul eresului, îşi luă iarăşi biserica lui Hristos podoaba şi buna- 
cuviinţă a cinstitelor icoane. 


Pentru aceasta atuncea şi cinstitul acesta Iosif slobozindu-se de la închisoarea Cri- 
tului, se duse la Constantinopol, şi dobândind de la oarecine o parte din sfintele 
moaşte ale Sfântului apostol Bartolomeu, făcu şi o biserică în numele apostolului, 
împreună cu cinstitul Grigorie. 


Pentru aceasta aflându-se în grijă şi în gândire multă, a-i împodobi praznicul cu 
cântări cuvioase şi tropare, se ruga cu lacrimi şi cu suspinuri, ca să dobândească 
ceea ce dorea, pe care a şi dobândit-o. 


Căci văzu un om înfricoşat cu chip apostolesc, care ridică Sfânta Evanghelie de pe 
sfințita masă, şi o puse pe pieptul lui, şi apoi îl binecuvântă. Aceasta era începătura 
dumnezeiescului dar, căci de atuncea şi în urmă fără de trudă şi prea lesne alcătuia 
sfinţitele cântări, şi le da celor ce cereau, cum socoteau unii cum că nu le scoate de 
la sine, ci le învaţă întâi de la alţii, apoi le zice de rost, şi aşa le dă celor ce le 
pofteau. Dar nu era aşa pricina, precum aceia socoteau amăgindu-se, ci era dat din 
dumnezeiescul dar a le izvodi. 


Drept aceea era de gurile tuturor lăudat, şi de toţi dorit şi iubit, nu numai de cei 
proşti şi de boieri, ci chiar şi de împărații cei de atuncea. 

Și fu osândit la izgonire de Varda Kesarul, moşul împăratului Mihail, de vreme ce- 
| mustrase Sfântul. Şi iarăşi numaidecât chemat din izgonire, îşi luă pe seama lui 
paza sfintelor vase ale Sfintei Biserici a lui Dumnezeu, fiind patriarh minunatul 
Ignatie, după a cărui adormire fu primit şi cinstit de înțeleptul Fotie, că acesta a 
fost patriarh după Ignatie. 


Și nevoindu-se pentru dreapta credinţă, fu izgonit la Cherson. lar după moartea lui 
Varda liberându-se de acolo de Teodora împărăteasa, care a întărit ortodoxia, şi 
făcând laude multor Sfinţi, a răposat, şi s-au îngropat cinstitele lui moaşte la 
mănăstirea unde şi acum se află. 


Deci Dumnezeu vrând să arate oamenilor cinstea ce o a luat după moarte Sfântul 
acesta Iosif, a iconomisit un chip ca acesta: Oarecine având un rob trebuitor, care 
fugindu-i, merse la Sfântul Teodor Tiron, cel numit Fanerot, de-l rugă ca să-i arate 
robul şi aflându-se la biserică trei zile şi trei nopţi, şi neînţelegând nimic, se mâhni, 
şi vru să se ducă. Însă fiind la Utrenie, şi citindu-se cuvântul de folosință su- 
fletească, a adormit puţin, şi văzu pe mucenicul, unde-i zise: Pentru ce te-ai mâhnit 
o omule ? Să ştii că astă noapte a răposat poetul Iosif, şi fu cinstit de noi de toţi 
Sfinţii, pe care ne-a cinstit Sfântul lui suflet. Şi acum dară am venit să-ţi spun, du- 
te în cutare loc, că-ţi vei găsi robul, pe care-l cauţi. 


Ar Dr De De Dr de De Dr De De De e De Dr Dr De de De e de dr fr A A 


Xp XP XP IP IP 2 E E 30 E 3 2 2 2 2 E 30 E 30 IE 2 DE 2 E E E E XX 


Die De de De Ar De de De De dr De Dr Dr De De De e De Dr Dr de de de dr drd 


Sinaxar - Cuviosul Iosif imnograful 





Ca unul ce dumnezeieşte ai pomenit neîncetat pe viul Dumnezeu, Părinte, Şi eu, la 
rându-mi te pomenesc pe tine, cel ce ai adormit. 


Cuviosul Iosif s-a născut în Sicilia la anul 816 d.Hr., din părinți virtuoși şi bine 
credincioşi, Plutin şi Agatha. Cele despre viaţa şi lucrarea sa le cunoaştem din bio- 
grafia pe care i-a alcătuit-o ucenicul şi urmaşul său din mănăstirea unde a vieţuit, 
Teofan, la care s-au adăugat și cuvintele de laudă pe care i le-au închinat loan 
Diaconul şi Teodor Pediâsimul. 

Cuviosul a fost nevoit să plece din locul său de baştină împreună cu familia, din 
pricina atacurilor arabilor, care la scurt timp au şi reuşit să cucerească insula. 
Astfel Iosif și familia sa s-au mutat în Pelopones. La vârsta de 15 ani și-a părăsit 
părinţii şi s-a dus la Tesalonic, şi anume la vestita mănăstire Latomou, unde s-a 
predat nevoinţei monahale sub îndrumarea Sfântului Grigorie Decapolitul (a cărui 
pomenire se face pe 20 noiembrie), având acolo ascultarea de gravor. 


După nouă ani de şedere în Tesalonic, la anul 840 d.Hr., s-a dus la Constantinopol 
împreună cu Sfântul Grigorie şi s-a stabilit la mănăstirea Sfântului sfințit mucenic 
Antipa. Nu a rămas însă multă vreme acolo netulburat, pentru că anul viitor a fost 
trimis de ortodocşii din Cetatea Împărătească la Roma pentru negocieri pe tema 
prigoanei iconoclaştilor. Nu a reușit să ducă la bun sfârșit misiunea, întrucât 
corabia sa a căzut în mâinile piraților arabi, de unde a scăpat prin grija unor cre- 
dincioşi cu dare de mână și prin minunea Sfântului Nicolae. 


În timpul scurt al acestei peripeții i s-au întâmplat două fapte de mare însemnătate. 
Primul, care avea o legătură specială cu el, personal, anume moartea călăuzitorului 
său duhovnicesc, Sfântul Grigorie Decapolitul, iar celălalt, care privea întreaga Bi- 
serică, este vorba de reaşezarea sfintelor icoane la cinstea cuvenită. 


Atunci când, prin Tesalonic, s-a reîntors la Constantinopol la anul 843 d.Hr., a trăit 
doi ani ca zăvorât în Mănăstirea Sfântului Antipa. Apoi a trăit în clădirile Bisericii 
Sfântului loan Gură de Aur vreme de cinci ani, până când şi-a întemeiat propria sa 
mănăstire la anul 850 d.Hr., şi pe care a închinat-o apostolului Bartolomeu. Acolo 
a aşezat şi sfinţitele moaşte ale apostolului pe care le adusese din Tesalonic, pre- 
cum şi rămăşiţele pământești ale Părintelui său duhovnicesc, Sfântul Grigorie De- 
capolitul, şi ale celui dimpreună nevoitor cu el, monahul loan. 


Cuviosul Iosif l-a rugat cu lacrimi şi suspine pe apostolul Bartolomeu să îl ajute în 
alcătuirea de cântări. Și, cu adevărat, a dobândit această lucrare pe care cu dor o 
dorea sufletul său. A văzut în vedenie un bărbat cu înfăţişarea apostolului, care i-a 
stârnit sfânta frică, şi care a luat de pe Sfânta Masă Evanghelia, i-a băgat-o în sân 
şi l-a binecuvântat. Acesta a fost și începutul dumnezeieştii harisme pe care 
cuviosul o dorea. 


După căderea patriarhului Ignatie şi odată cu urcarea pe tronul patriarhal a 
sfințitului Fotie, la anul 858 d.Hr., cuviosul Iosif a fost exilat din Varda în Krimea, 
desigur ca unul care fusese un discipol al lui Ignatie şi probabil şi ca latinofil într- 
un anume fel, dat fiind că în urmă cu nişte ani fusese trimis de patriarhul Ignatie să 
ceară ajutorul Romei. Nu a rămas însă în exil multă vreme, pentru că, așa cum se 

va dovedi şi din poziţia ulterioară pe care a avut-o cuviosul Iosif, sfințitul patriarh 
Fotie îl cinstea în mod deosebit. 


Când în 867 d.Hr. patriarhul Ignatie s-a urcat pentru a doua oară pe tronul pa- 
triarhal, cuviosul Iosif a devenit schevofilax al Sfintei Sofia și a păstrat această 
poziție şi pe durata celui de-al doilea patriarhat al Sfântului Fotie. A adormit cu 
pace la anul 886 d.Hr. 


Cea mai mare parte a operei imnografice a cuviosului este alcătuită din canoane, 
care se găsesc din abundență în tipărituri şi manuscrise. 


Contribuţia cuviosului Iosif la definitivarea imnografică a Octoihului este deter- 
minantă, dat fiind că el a acoperit cele mai multe cântări din cursul săptămânii, în 
afară de duminici, ale căror canoane le alcătuiseră deja Cosma Melodul şi loan 
Damaschin. 


La imnele Mineelor, cuviosul Iosif este cel mai bogat reprezentat imnograf, dat 
fiind că se păstrează 165 de canoane ale sale cu structură similară, care de regulă 
aduc laudă sfinţilor din a doua categorie de prăznuire, pentru că marile sărbători 
ale Mineiului fuseseră deja acoperite imnografic. 


Impresionează în mod deosebit Canonul Imnului Acatist, alcătuit după irmoasele 
cuviosului loan Damaschin şi o cântă pe Maica Domnului printr-un interminabil șir 
de epitete şi imagini poetice, precum: "rug aprins”, "nor cu totul luminos”, 

"trandafir neveştejit”, "măr bine mirositor”, "porumbiţă” şi altele asemenea. 
Sedealnă, Glasul III. De frumuseţea... 

Pe alăuta Cuvântului cea cu douăsprezece corzi, pe lira atot armonioasă a harului, 
pe făcătorul de cântări Iosif să-l cinstim după cuviință, căci acesta a cântat prin 


cântări dulci ca mierea, mișcat fiind de Duhul, întregul sobor al Sfinţilor, cu carii 
se şi roagă neobosit să se dea nouă dezlegare greşelilor. 


Sursa: https://www.pemptousia.ro/2015/04/cuviosul-iosif-imnograful/ 

Arhid. Ştefan Sfarghie — Sinaxar - Sfântul cuvios Iosif (7886) 





Sfântul cuvios Iosif (7886) s-a născut în Sicilia din părinți drepteredincioşi, Plotin 
şi Agata. Căzând patria sa, Sicilia, în mâinile arabilor, a plecat împreună cu părinţii 
lui în Grecia şi s-a aşezat în Peloponez, apoi în Tesalonic. 


Tânărul losif, având nevoie de linişte şi de învăţătură, a intrat în Mănăstirea Lato- 
mos, făcându-se călugăr, ducând acolo o viaţă de mare asprime. 


A avut fericirea de a fi ucenicul Sfântului Grigorie Decapolitul, din îndemnul 
căruia cuviosul losif a plecat la Roma pentru a vesti că la Bizanţ a început din nou 
lupta împotriva sfintelor icoane. 


Nu a ajuns la Roma, deoarece corabia cu care călătorea a căzut în mâinile arabilor, 
care l-au dus în insula Creta, unde l-au ţinut închis 6 ani. 


După ce a fost eliberat, cuviosul s-a retras într-un schit unde a început a alcătui 
cântări, imne şi canoane bisericești. 


A fost surghiunit în Herson pentru că a avut curajul să mărturisească cinstirea sfin- 
telor icoane. 

Calendar Ortodox - Sfântul cuvios Iosif, imnograful; Sfinţii cuvioşi Gheorghe 
de la Maleon şi Zosima 








Sfântul cuvios Iosif, imnograful 


Sfântul cuvios Iosif, imnograful s-a născut în insula Sicilia, Italia din părinți creş- 
tini: Plotin şi Agatia. Din cauza invaziei turcilor în Sicilia, acesta a plecat împreună 
cu familia sa în Peloponez, sudul Greciei şi apoi în Tesalonic. 


A intrat în monahism în Mănăstirea Latomas, fiind hirotonit apoi preot. A călătorit 
cu Sfântul Grigorie Decapolitul la Constantinopol rămânând la Mănăstirea Sfinţilor 
Serghie şi Vah. 


În perioada iconoclastă, în timpul împăratului Leon armeanul (813-820) Sfântul 
Iosif a fost trimis la Roma de Sfântul Grigorie Decapolitul, dar pe drum a fost prins 
de către soldaţi, fiind întemnițat în insula Creta. 

După restabilirea cultului icoanelor, Sfântul Iosif a fost eliberat din închisoare şi a 
plecat la Constantinopol, unde a primit în dar o parte din moaştele Sfântului apo- 
stol Bartolomeu şi a zidit, în Tesalia, o biserică în cinstea acestuia. 


Sfântul Iosif s-a rugat lui Dumnezeu să-i ofere darul de a alcătui cântări religioase 
şi a văzut un om cu chip de apostol, care a i-a pus Evanghelia pe piept şi l-a bine- 
cuvântat. De atunci a alcătuit numeroase cântări şi canoane religioase aflate în uzul 
Bisericii Ortodoxe. 


Fiind un apărător al Sfintelor icoane a fost exilat în Chersonez, localitate în partea 
de Sud-Vest a peninsulei Crimeea, de unde s-a întors abia după moartea împă- 
ratului Teofil. 


În timpul patriarhului Ignatie (877) a fost numit schevofilax - eclesiarh însărcinat 
cu păstrarea obiectelor de cult - al Patriarhiei Constantinopolului, ascultare pe care 
a îndeplinit-o până în anul 833, când, în luna aprilie, a trecut la cele veşnice. 


Troparul, glas 8: Cu curgerile lacrimilor tale ai lucrat pustiul cel neroditor şi cu 
suspinurile cele dintru adânc ai făcut ostenelile tale însutit roditoare; şi te-ai făcut 
luminător lumii, strălucind cu minunile, losif, părintele nostru. Roagă-te lui Hristos 
Dumnezeu ca să mântuiască sufletele noastre. 


Sfântul Gheorghe din Maleon 


A trăit în secolul al IX-lea. Părinții au vrut să-l însoare, dar el a refuzat și s-a dus la 
mănăstirea din Muntele Maleon, în Peloponez, adunând în jurul său mulţi ucenici. 


Avea darul vederii celor ce aveau să fie în viitor şi şi-a prorocit moartea cu trei ani 
înainte de a se întâmpla. 


Troparul, glas 1: Locuitor pustiului, înger în trup şi de minuni făcător te-ai arătat, 
purtătorule de Dumnezeu, părintele nostru Gheorghe. Cu postul, cu privegherea şi 
prin rugăciune primind daruri cereşti, tămăduieşti pe cei bolnavi şi sufletele celor 
ce aleargă la tine cu credinţă. Slavă Celui ce ţi-a dat ţie putere; Slavă Celui ce te-a 
încununat pe tine; Slavă Celui ce lucrează prin tine tuturor tămăduiri. 


Sfântul Zosima din Palestina 


Cuviosul Zosima a fost monah în mănăstirea de la Iordan în timpul împărăției lui 
Teodosie cel mic. El este acel cuvios Zosima care a aflat-o pe Sfânta Maria Egip- 

teanca care trăia dincolo de Iordan. EI 1-a dus Sfânta Impărtăşanie o dată, iar în 
următorul an a îngropat-o. 


Sfântul cuvios Zosima a trecut la Domnul la vârsta de 100 de ani. 

Proloage - Pomenirea prea cuviosului părintelui nostru Iosif, scriitorul de 
cântări (883) 





Luna aprilie în patru zile: Pomenirea prea cuviosului părintelui nostru Iosif, 
scriitorul de cântări (883) 


Prea cuviosul Iosif a fost din insula Siciliei, din părinți drepteredincioşi, anume 
Plotin şi Agati, fiind un copil blând şi dăruit din fire. Şi l-au crescut părinții cu 
multă grijă, lucru care a fost de folos la toată Biserica, de vreme ce copilul acesta 
avea să fie poct, făcător de cântări, care a împodobit toată Biserica lui Dumnezeu. 


Deci, căzând patria sa, Sicilia, în mâinile saracinilor, dimpreună cu toată familia sa, 
fericitul s-a mutat în Grecia şi s-a aşezat în Peloponez, iar, de acolo, în cetatea 
Tesalonicului, unde tânărul Iosif, având nevoie de liniște şi de multă învățătură, a 
intrat în mănăstirea Mântuitorului, numită Latomus, făcându-se călugăr și ducând o 
viaţă de mare asprime. Toată noaptea şi-o petrecea stând în picioare şi în genunchi, 
rugându-se şi cântând Domnului cântări de laudă și de prea mărire, pe care el în- 
suşi le alcătuia cu multă măiestrie, uimind pe toți cei ce-l ascultau. Totdeauna avea 
cântări în gura lui, lucrul mâinilor sale era scrisul frumos, iar când părăsea scrisul, 
avea citirea Scripturii. Patul lui era pământul, așternutul lui o piele, haina lui 
proastă şi sărăcăcioasă, hrana lui puţină pâine, iar ca băutură, apa. Toate le neso- 
cotea, ca să-și închine viaţa cunoașterii Scripturii, pe care ardea de dorință de a o 

împărtăşi semenilor săi. Având o bogăţie ca aceasta de fapte bune, a fost sfințit 
preot. Şi se sârguia spre şi mai multă nevoinţă și osteneli, săvârşind, adeseori, 
dumnezeiasca taină a Liturghiei și rugându-se cu lacrimi pentru el și pentru toată 
lumea. 


ȘI a avut fericirea de a vieţui, în mănăstirea lui, împreună cu Sfântul Grigorie 
Decapolitul, care l-a primit ca ucenic al său, şi pe care l-a iubit mult şi i-a fost 
prieten. Din îndemnul Sfântului Grigorie, cuviosul Iosif a pornit spre Roma, pentru 
a vesti şi acolo, că la Bizanţ a început, din nou, lupta împotriva Sfintelor icoane. ŞI 
era episcop al Romei papa Leon al III-lea, iar ultimii împărați din Constantinopol, 
luptători împotriva icoanelor, au fost Leon Armeanul și Teofil. Dar fericitul Iosif 
n-a mai ajuns la Roma niciodată, corabia căzând în mare, în mâinile barbarilor 
saracini. 


Deci, cuviosul Iosif, prins fiind de aceștia, a fost dus în insula Creta şi a stat închis 
acolo, vreme de şase ani, până la moartea lui Leon Armeanul (820). La întoarcerea 
sa în mânăstire, Sfântul Grigorie Decapolitul nu mai era în viaţă. 

Deci, Sfântul Iosif s-a retras în unul din schiturile zidite de el unde, plin de harul 
lui Dumnezeu, a început să scrie cântări bisericeşti, pesne şi canoane, care fac şi 
astăzi podoaba sfintei noastre Biserici. 


Sub împărăţia rău credinciosului Teofil s-a dezlănțuit cea din urmă prigoană îm- 
potriva Sfintelor icoane. Fericitul losif a îndurat, din nou, grele suferințe pentru 
îndrăzneala mărturisirii în cinstea Sfintelor icoane şi a fost surghiunit în Cherson, 
de unde nu a putut să se întoarcă, decât după moartea împăratului Teofil (842), la 
chemarea Sfintei împărătese Teodora, soţia împăratului, care, încetând prigoana, ca 
o drept credincioasă împărăteasă ce era, a reaşezat credinţa ortodoxă în toate 
drepturile ei. 


Ținut în mare cinste de însuşi Sfântul Ignatie, patriarhul Constantinopolei, Sfântul 
Iosif poetul s-a mutat la Domnul, fiind lăudat prin cântări în ceruri de toți Sfinţii, 
pe care el i-a prea mărit cu credință, cât a fost pe pământ. 


Dumnezeului nostru slavă ! 


Cuvânt al Sfântului Părintelui nostru Casian despre dreapta socotire şi ca să nu 
ne înălțăm 


Zis-a Casian romanul: "Aduceţi-vă aminte de bătrânul Iron şi de căderea jalnică ce 
a pătimit cu puţin înainte în faţa ochilor noștri şi în ce fel prin batjocura diavolului, 

din înălțimea petrecerii lui, în adâncul morţii a căzut. Ne aducem aminte că 
cincizeci de ani a petrecut în pustia din apropiere şi câtă asprime de viaţă şi tare 
înfrânare a avut, mai mult decât toţi cei din singurătatea de aici. Şi cum, șezând în 
pustie, după atâtea osteneli și lupte, fiind batjocorit de diavolul şi în prea grea 
cădere alunecând, pe toți părinții şi frații ce erau în pustia aceea, în nemângâiată 
jale i-a pus. Că n-ar fi pătimit aceasta de ar fi fost întărit cu fapta cea bună a dreptei 
socotiri, care l-ar fi învăţat, nu judecății sale să se plece, ci sfătuirii părinților și 
fraților. 


Că, până într-atâta, urma judecății sale și, cu postul, căuta a se deosebi de ceilalți 
oameni, încât, nici la Praznicul Sfintelor Paşti, nu venea la biserică, ca, nu cumva, 
adunându-se cu părinții şi cu frații şi împreună muncind cu dânşii, silit să fie a se 
înfrupta din legume sau din altceva ce se aducea la masă şi să se pară că a căzut din 
rânduiala lui. Deci, acesta, prea multă vreme înşelat fiind de voia sa şi pe îngerul 
satanei primindu-l şi, lui, ca îngerului luminii, închinându-i-se, a primit poruncă de 
la el, ca la miezul nopţii să se arunce pe sine într-un puț adânc, ca să cunoască, prin 
cercare, că nu va mai fi nicidecum supus la vreo primejdie, pentru fapta bună cea 
mare ce o avea el şi pentru ostenelile lui cele după Dumnezeu. Iar el, nedeosebind 
cu judecată cine este cel ce îl sfătuia acestea, ci, întunecându-se cu mintea, s-a 
aruncat pe sine, la miezul nopții, în puț. 


ȘI, după puţin timp, frații cunoscând întâmplarea, cu multă osteneală abia au putut 
să-l scoată aproape mort de acolo. Iar, după ce l-au scos, trăind încă două zile, a 
treia zi a răposat, lăsând fraţilor şi bătrânului Pafnutie jale nemângâiată. Că acesta, 
de multa lui iubire de oameni fiind îndemnat și aducându-și aminte de multele lui 
osteneli şi de anii lui cei mulţi la număr, pe care în pustie i-a petrecut, nu l-a 
despărțit de pomenirea și prinosul celor adormiţi, ca să nu se numere cu cei ce se 
omoară singuri. 


3 5 2 


Ce să zic, apoi, despre acei doi frați ? Ei petreceau dincolo de pustia Tebaidei, un- 
de petrecea odată fericitul Antonie. Că aceştia, din cuget fără socotință pornindu- 
se, s-au sfătuit să meargă în pustia cea mai dinlăuntru, care este mare şi neumblată, 
judecând întru sine să nu ia hrană de la om, decât numai aceea pe care Domnul le-o 
va da lor, făcând minuni. Şi când i-au văzut pe ei de departe mazichii (un neam de 
oameni care era mai sălbatic şi mai crud, decât toate neamurile sălbatice), cum 
rătăcesc prin pustie şi că sunt slăbiți de foame, schimbând, din dumnezeiasca 
pronie, sălbăticia lor în iubire de oameni, cu pâini i-au întâmpinat pe ei. 

Atunci, unul din cei doi fraţi, mai sus zişi, venindu-i lui dreapta socotire, în taină, 
cu bucurie şi cu mulţumire, a primit pâinile, socotind că, dacă cei atât de cruzi şi 
sălbatici şi care de-a pururea se bucură să verse sângele oamenilor, s-au milostivit 
spre dânşii, văzându-i obosiţi şi slăbiţi, apoi nu le-ar fi adus hrană, de nu i-ar fi 
îndemnat Dumnezeu. 


lar celălalt frate, lepădându-se de hrană, ca şi când ar fi fost adusă de oameni și 
rămânând în statul de judecată, din slăbiciunea nemâncării, s-a săvârşit din viaţă. 


Deci, deşi prea rău s-au sfătuit amândoi de la început, sfătuire fără de socotinţă şi 
spre pierzanie dându-și lor, unul însă, venindu-i în taină, dreapta socotire, a 
îndreptat ceea ce, cu obrăznicie şi necugetat, au hotărât. În vreme ce, celălalt, în 
cugetarea cea mai dinainte şi fără de minte stăruind, afară de dreapta socotință 
aflându-se, moartea pe care Domnul a voit să o întoarcă de la dânsul, el şi-a atras-o 
asupra sa. 


2 o 2 


Ce să mai zic, încă, şi de acela, al cărui nume nu voiesc să-l spun, fiindcă este încă 
în viaţă, care, primind de multe ori pe dracul, ca pe un înger, luând şi descoperiri 
printr-însul şi lumină mare de felinar în chilia lui văzând, în cele din urmă, a primit 
poruncă de la el, ca pe fiul său, care petrecea cu dânsul împreună în mânăstire, 
jertfă să-l aducă lui Dumnezeu, ca şi când, din aceasta s-ar învrednici de cinstea lui 
Avraam. 


La această sfătuire atâta s-a plecat, cât și cu fapta ar fi săvârşit junghierea fiului 
său, dacă nu l-ar fi văzut acesta, că, afară de obicei, ascute cuțitul şi pregăteşte 
funii de legături, cu care vrea să-l lege pe el, ca pe o ardere de tot, dar fiul numai cu 
fuga şi-a agonisit scăparea. 


Deci, prea arătat este, din cele zise, că nu s-ar fi batjocorit aceia atât de jalnic și 
ticăloşeşte, de ar fi avut darul dreptei socotiri. Drept aceea, atât prin pilde noi, cât 
şi prin hotărâri ale Părinților celor de demult, socotim că îndeajuns s-a dovedit 
faptul că dreapta socotire este izvor și rădăcină şi cap și legătură tuturor faptelor 
celor bune. Deci, cu ce fel de chip o putem câștiga şi cum o cunoaştem pe cea 
adevărată şi de la Dumnezeu dreaptă socotire, precum şi pe cea cu nume mincinos, 
spoită şi diavolicească? 


Zicea WII: "Adevărata, dreaptă socotire nu se câștigă decât din smerenie, 
prin aceasta că nu numai cele ce facem, ci şi cele ce grăim şi gândim, să le 
descoperim părinţilor și întru nimic să nu credem judecății noastre, ci, întru 

toate, să urmăm cuvintelor bătrânilor și, acea hotărâre să credem că este bună, 
pe care ei o vor alege. Că aceasta îl păzeşte pe om nevătămat, de toate cursele 
vrăjmaşului. Că este cu neputinţă ca, cel ce-și pune viața sa în rânduială, prin 
socotirea și judecata celor mai bătrâni, să cadă în înşelarea diavolilor. Că și mai 
înainte de a se învrednici cineva cu darul dreptei socotiri, chiar numai a arăta și 
a descoperi părinților aducerile aminte cele rele și gândurile, chiar, numai 
aceasta le veștejește și mai slabe le face. Că precum șarpele din vizuina 
întunecoasă, ieșind la lumină, se silește să fugă și să piară, așa și gândurile rele, 
prin buna mărturisire şi spovedanie arătându-se, se silesc să fugă de la om. 


Și pentru ca mai desluşit să înțelegeți această faptă bună şi din pildă, voi povesti 
întâmplarea lui ava Serapion, pe care o spunea des, înaintea celor ce veneau la 
dânsul, pentru pază. Că zicea așa: "Când eram mai tânăr, şedeam împreună cu 
Starețul meu şi, după ce mâncam noi, sculându-mă de la masă, din lucrarea 
diavolului, furam câte un posmag și-l mâncam pe furiș de starețul meu. Deci, 
după ce am petrecut mai multă vreme făcând aceasta, stăpânit fiind de obicei, nu 
puteam Să biruiesc năravul, fără numai că eram judecat de cugetul meu, iar 
starețului îmi era ruşine a-i spune. Și s-a întâmplat, din iconomia lui Dumnezeu, 
Cel iubitor de oameni, de au venit nişte fraţi la stareţ, pentru folos şi-l întrebau 
despre gândurile lor. Și a răspuns starețul: "Nimic nu vatămă pe călugăr şi 
nimic nu bucură mai mult pe draci, decât a ascunde gândurile sale față de 
părinţii cei duhovnicești.” Le-a mai grăit lor încă şi pentru înfrânare. lar 
acestea grăindu-se venindu-mi în sine și socotind că Dumnezeu a descoperit 
starețului greşelile mele, umilindu-mă, am început a plânge şi am scos posmagul 
din sânul meu, pe care mă învățasem a-l fura și, aruncându-mă la pământ, 
ceream iertăciune, pentru cele trecute și rugăciune, pentru întărirea celor 
viitoare. 


Atunci, Starețul a zis: "O, fiule, te-a slobozit pe tine mărturisirea ta, chiar de-aş 
fi tăcut eu, că l-ai înjunghiat pe dracul, care te rănea atunci când tăceai, dând 
acum pe față cele despre tine. Că, până acum l-ai făcut de te-a stăpânit, fiindcă 
nu i-ai Stat împotrivă, nici nu l-ai vădit, dar, de acum, nu va mai avea loc întru 
tine, fiind scos afară din inima ta, la arătare”. 


Și încă n-a isprăvit Starețul vorba şi, iată, lucrarea s-a arătat, că o făclie de foc, a 
ieșit din sânul meu și a umplut casa de miros rău, încât socoteau cei ce erau 
acolo, că ceea ce arde este pucioasă multă. 


Atunci a zis Starețul: "Iată, Domnul a dat dovadă, pentru cuvintele mele, şi pe- 
ntru slobozenia ta, prin semnul ce s-a făcut.” Și așa s-a depărtat de la mine, prin 

mărturisire, patima îmbuibării pântecului şi diavoleasca lucrare a furtului, încât 
nici în minte nu-mi mai este acest fel de poftă. Iată, dar, că şi din cuvintele zise 
de ava Serapion, ne învaţă că, atunci, ne învrednicim de darul adevăratei drepte 
socotiri, când nu vom crede în judecata minţii noastre, ci învățăturii şi Sfătuirii 
părinţilor. "Că, prin nici un alt neajuns nu Surpă diavolul pe om în prăpastie, 
decât prin a-l pleca să se lepede de sfătuirea părinților și să urmeze judecăților şi 
voii sale”. 


lar pe noi, o să ne izbăvească de acestea Domnul Dumnezeu, a Căruia este slava, 
acum şi pururea şi în vecii vecilor ! Amin. 

Sfântul Nicolae Velimirovici - Proloagele de la Ohrida (4 aprilie) 


3 < FR 7. 
Sfintul Nicola Vellntipov isi, 





Pomenirea Sfântului prea cuviosului părintelui nostru Iosif, scriitorul de 
cântări 


Sfântul cuvios Iosif s-a născut în Sieilia, din părinţi evlavioşi şi plini de toată 
virtutea. După moartea lor, Iosif s-a strămutat în Tesalonic, unde a primit şi tun- 
derea în cinul monahal. Ca monah, el s-a făcut pildă tuturor prin postiri, înfrânări 
mari, rugăciunea neîncetată, cântări de psalmi, privegheri şi multe feluri de ne- 
voințe. 


Episcopul Tesalonicului l-a hirotonit preot. Pe când a venit la Tesalonic, marele 
Grigorie, decapolitul a fost atât de impresionat de Iosif, de caracterul lui minunat, 
încât l-a invitat să vină la mânăstirea lui din Constantinopol. 


Când focul limbilor otrăvite au izbuncnit iar împotriva sfintelor icoane, pe vremea 
lui Leon, armeanul, Iosif a fost trimis la Roma ca să ceară Papei şi Bisericii din 
Roma să lupte pentru Sfânta Ortodoxie. Aflându-se în această călătorie, el a fost 
răpit de pirați şi dus în insula Creta, unde ereticii l-au ţinut în închisoare timp de 
şase ani. 


Iosif s-a bucurat pentru a fi fost învrednicit să primească chinuri pentru Hristos şi 
de aceea aducea neîncetată laudă lui Dumnezeu, socotindu-şi cătuşele ca şi nişte 
podoabe de aur. 

Dis de dimineaţă, în ziua Slăvitei prăznuiri a Naşterii Domnului, intru al şaselea 
an al întemniţării lui Iosif, răul împărat Leon, armeanul a fost asasinat în 
biserică în timp ce asculta Utrenia, în acelaşi moment Sfântul Nicolae s-a înfă- 
țişat înaintea lui Iosif în închisoarea din Creta şi i-a zis: „Ridică-te şi urmează- 
mi!"Iosif s-a simţit ridicat în văzduh şi s-a aflat deodată înaintea porţilor cetăţii 
Constantinopol. Toţi dreptmăritorii creştini s-au bucurat cu bucurie mare la 
vederea lui. 


EI a alcătuit canoane şi imne pentru slujbele multor sfinți. El avea darul înainte 
vederii, drept pentru care patriarhul Fotie I-a rânduit duhovnic cinului preoţesc, 
arătându-l lor ca pe un „om al lui Dumnezeu, un înger în trup şi un părinte al 
părinților". 


La adâncile sale bătrâneţe el s-a mutat la Domnul Cel căruia I-a slujit cu credinţă, 
cu lucrul şi cu minunatele cântări de el scrise. 


EI a adormit cu pace în ajunul Sfintei şi marii zi Joi, din anul 883 după Hristos. 
Pomenirea Sfintei muceniţe Fervuta, a surorii ei văduve şi a slujnicei lor 


În timpul împăratului persan Sapor a fost asasinat Sfântul episcop Simeon. Fervuta, 
sora episcopului Simeon, fusese luată la palatul împărătesc din dorinţa 
împărătesei. 


Fervuta era extraordinar de frumoasă şi mulți pretendenți doreau căsătoria cu ea, 
printre care se aflau şi anumiţi preoţi păgâni şi vrăjitori. Fervuta însă i-a respins pe 
toți, atrăgând astfel asupra ei multă ură. 


În acel timp împărăteasa s-a îmbolnăvit, prilej cu care toţi păgânii respinşi de 
Fervuta i-au strecurat împăratului că aceasta ar fi otrăvit-o pe împărăteasă şi că 
dacă voia să o scape, atunci să o ucidă pe Fervuta, pe sora ei văduvă şi pe slujnica 
lor prin tăiere în două cu fierăstrăul, trei părți ale trupurilor lor aşezându-le de o 
parte, trei părți de cealaltă, iar împărăteasa să fie purtată prin mijloc şi astfel se va 
vindeca, împăratul a ascultat sfatul păgânilor băutori de sânge. 


Fervuta împreună cu sora şi ei şi cu slujnica lor au luat mucenicia pentru Hirstos la 
anul 343, dobândind astfel cununile cele veşnice ale Veşnicei împărăţii a Stă- 
pânului lor Hristos. 

Pomenirea Sfântului cuvios Zosima din Palestina 


Cuviosul Zosima a fost monah în mânăstirea de la Iordan în timpul împărăției lui 
Teodosie cel mic. 


EI este acel cuvios Zosima care a aflat-o pe Sfânta Maria Egipteanca care se nevoia 
dincolo de Iordan, căreia i-a dus Sfânta Impărtăşanie o dată, iar în următorul an a 
îngropat-o. 


Sfântul cuvios Zosima a trecut la Domnul la vârsta de o sută de ani, în veacul al 
şaselea. 


Pomenirea Sfântului cuvios mucenic Nichita 


Sfântul Nichita a fost de loc din Albania, dar de neam slav. Monah la Sfântul 
Munte fiind, el s-a dus la Serres, unde a intrat în dispută cu mullahiui pe teme de 
credință. Neputând să-l biruiască cu cuvântul, turcii l-au supus torturii Şi aşa şi-a 
dat Sfântul cuvios Nichita sufletul lui Dumnezeu, la anul 1808. 


Cântare de laudă la Sfânta muceniţă Fervuta 


Roaba Domnului, fecioara Fervuta, 
Precum mieluşelul cel dus la tăiere a tăcut, 
Nezicând: „ Vai mie!" 

Ci cu bucurie jertfa şi-a primit 

Până la capăt. 


Pământeasca înşelăciune a acestei lumi 
Cu desăvârşire a disprețuit 

Căci mai mult decât pe întreaga lume 
Pe Domnul ei L-a iubit. 


În regalul palat domnea deşertăciunea şi boala, 

Din el credinţa minunată în Fiul lui Dumnezeu lipsea; 
Printre descântători domnea blestemul întunericului, 
Dintre ei lipsea cunoaşterea Făcătorului şi a lumii 
Celei cereşti. 


Frumuseţea cea trupească 
Piatră de poticnire este, 


Xp PP XP 5 2 E 2 E 30 E 3 2 2 2 27 E 30 e IE 3 2 E E XX 
Xp XP XP IP IP 2 E e E 30 IE 3 2 2 2 2 E 30 3 30 IE 2 DE DP E E E E XX 


Ar Dr De De Dr de De Dr De De De e Dr Dr Dr De De De Je dr dr fr A A 


Die De de De Dr Dr de De De de De Dr Dr de De De de De Dr Dr De de de dr drd 


Xp XP XP IP 3 IP DE 2 E 30 E 3 2 2 2 2 e 30 30 IE 3 2 E XX 


Acolo unde nu-i iubirea lui Dumnezeu, 
Credinţa şi nădejdea. 


Astfel Fervuta fecioara jertfă întreagă 
Lui Hristos pe sine s-a adus, 

Ea pe lume a lăsat-o toate să-i jefuiască, 
Dar nu şi sufletul ei. 


Chinuitorul i-a omorât trupul, 
Dar sufletul ei viu nu i l-a putut înrobi. 


Colivia trupului i-a spart-o: 

Din ea sufletul a zburat voios către Rai, 
Din părelnica libertate a vieții trupeşti, 
La adevărata libertate veşnică. 


Sângele ei a curs pe pământ, 
Trupul ei a devenit pământ, 
Dar Fervuta este vie în veci. 


Cugetare 


Dumnezeu proslăveşte pe cei care Îl proslăvesc pe El. Aceasta se vede cu putere şi 
din belşug în viețile sfinților. 


Sfântul Iosif, scriitorul de cântări cu adevărat L-a slăvit pe Dumnezeu prin cân- 
tările şi toate celelalte lucrări ale sale, între care şi chinurile închisorii. 


Şi pe el Dumnezeu l-a proslăvit şi în viaţa aceasta şi în cealaltă, în timpul vieţii, 
prin aceea că însuşi Sfântul Nicolae i s-a înfățișat în închisoarea din Creta, l-a 
eliberat şi l-a adus într-o clhpeală la Constantinopol. 


Când cuviosul losif se nedumerea întru sine dacă să compună un canon de rugă- 
ciune pentru Sfântul apostol Vartolomeu, apostolul însuşi i-a apărut în faţa ochilor 
în strai luminos şi i-a spus lui Iosif că bineplăcută Îi este lui Dumnezeu alcătuirea 
acestui canon. 


Când a murit Sfântul Iosif, un cetăţean al Constantinopolilui a aflat de slava pe 
care o are sfântul înaintea lui Dumnezeu. Acest cetăţean se dusese la Biserica 
Sfântului "Teodor, fanariotul spre a-l ruga să-i dezvăluie unde se ascunde un rob al 

său fugit. (Pentru că acest Sfânt Teodor era cunoscut printre credincioşi că desco- 
peră cele pierdute sau furate, el era numit de popor Fanariotul, care înseamnă: „cel 
care descoperă cele ascunse".) 


Acest cetăţean s-a rugat trei zile şi trei nopţi şi văzând că nu primeşte nici un 
răspuns de la sfânt era gata să plece din biserică. 


Dar chiar atunci Sfântul Teodor i s-a înfăţişat în vedenie şi i-a zis: „De ce te mânii, 
omule? Iosif, scriitorul de cântări a ieşit din trup şi iată, noi am fost cu el. Ela 
murit în această noapte şi noi toţi cei cărora el le-a compus prea frumoase cântări 1- 
am dus sufletul la ceruri şi l-am înfățișat înaintea lui Dumnezeu. De aceea am 
întârziat în răspunsul către tine." 


Luare aminte 


Să luăm aminte la învierea din morţi a Domnului nostru lisus Hristos: 
e Lacum sufletul Său S-a întors de la iad şi a locuit iarăşi în al Său trup; 
e La cum, după ce a înviat cu puterea Sa dumnezeiască şi alte trupuri care 
muriseră, L-a înviat şi pe al Său. 


Predică despre Biserica care este Trupul lui Hristos 
Dărâmaţi templul acesta şi în trei zile îl voi ridica (loan 2: 19). 


Aşa le-a grăit Domnul iudeilor celor vicleni despre templul trupului Său (loan 2: 
21). Dar cum viclenilor nu le e dat niciodată să înţeleagă nimic, aşa nici iudeii nu 
au înţeles, ci mai vârtos şi-au bătut joc de El. Dar Domnul nu i-a certat pentru 
aceasta; totuşi cele spuse de EI s-au împlinit. Iudeii I-au ucis trupul, dar El L-a 
ridicat din nou şi L-a ridicat întru putere şi întru slavă. 


Cei vicleni L-au pedepsit pe Dumnezeu cu uciderea, iar Domnul i-a certat pe 
vicleni cu învierea. Căci pe vicleni îi satisface foarte să-şi poată arăta puterea 
asupra altora, ucigându-i. Pentru Domnul însă este o bucurie ca să-Şi arate puterea 
prin aceea că aduce din nou la viaţă şi ceea ce era mort. Căci nimic nu este mai 
trecător decât triumful răului şi nimic mai veşnic decât triumful adevărului. 


Dărâmaţi templul acesta. Domnul a numit Trupul Său Biserică. Ucisă, acea 
biserică a fost îngrămădită într-un mormânt întunecos, peste a cărui uşă s-a prăvălit 
o piatră mare şi grea, care să împiedice lumina să intre. 

Acelei Biserici însă nu-i trebuia lumina soarelui. Căci ea avea propria ei lumină, 
lumina Soarelui Dreptății, Care strălucea dinlăuntru. O mână blândă şi 
dumnezeiască a dat la o parte piatra de pe mormânt şi S-a înfățişat Domnul înviat, 
întru slavă şi întru putere. 


Cele ce s-au petrecut cu Trupul Preacurat al Domnului, s-au petrecut de 
nenumărate ori, mai târziu, cu Biserica sfinţilor de pe tot pământul. 

Duşmanii Bisericii au prigonit-o pe ea cu sălbăticie, au schingiuit-o, au dărâmat-o 
şi au îngropat-o în întuneric. Dar Biserica, după fiecare astfel de omorâre şi 
îngropare a înviat mai slăvită şi mai puternică. 


Aşa cum a înviat Biserica Trupului Domnului nostru, aşa la sfârşitul veacurilor va 
învia Biserica Sfinţilor Lui intru plinătate şi desăvârşire. 


O, Doamne al nostru Cel care ai înviat a treia zi din morţi, nu ne lăsa pe noi 
pradă stricăciunii şi morţii celei veşnice, ci ne învie pe noi întru veşnica viaţă, 
Căci Ţie se cuvine toată slava şi mulţumita în veci. Amin. 

Teodor Danalache — Paraclisele Sfântului Nicolae 





Paraclisele Sfântului Nicolae reprezintă opt canoane de cântări, alcătuite de Sfântul 
Iosif imnograful, pentru fiecare dintre cele opt glasuri bisericeşti ale Octoihului. 
Pentru că Biserica a închinat ziua de joi cinstirii Sfântului ierarh Nicolae, Utrenia 
acestei zile cuprinde un canon dedicat sfântului, câte unul pentru fiecare glas. 


Sfântul ierarh Nicolae este unul dintre cei mai cunoscuţi şi iubiţi sfinți ai Bisericii 
Ortodoxe, acesta fiind cunoscut mai ales că un prieten cald şi mijlocitor către 
Dumnezeu pentru copii şi bătrâni, pentru credincioşii de rând şi pentru sfințiții 
slujitori ai Sfântului Altar. 


"Îndreptător credinţei şi chip blândeţilor, învățător înfrânării te-a arătat pe tine, 
turmei tale, adevărul lucrurilor. Pentru aceasta ai câştigat, cu smerenia cele înalte, 
cu sărăcia cele bogate. Părinte ierarhe Nicolae, roagă pe Hristos Dumnezeu să 
mântuiască sufletele noastre." 


Paraclisele Sfântului Nicolae 
Sfântul Iosif imnograful, cunoscut şi ca "scriitorul de cântări”, a compus aceste 


canoane către Sfântul Nicolae, atât pentru uzul liturgic bisericesc, cât şi pentru 
folosinţa individuală a credincioşilor. Pentru a fi la îndemână credincioşilor, ca- 

noanele Sfântului Nicolae au fost structurate asemenea Paraclisului Maicii 
Domnului, acestea putând fi săvârşite, astfel, ca slujbe independente. 


Pe lângă canoanele închinate Sfântului Nicolae, paraclisele închinate acestuia mai 
cuprind şi alte rugăciuni: binecuvântare, rugăciuni începătoare, Psalmul 142, 
cântări, Psalmul 50 şi ectenii. Cântările canoanelor sfântului sunt despărțite de 
către un stih: "Sfinte al lui Dumnezeu, roagă-te pentru noi!" Având binecuvântare 
şi otpust, paraclisele pot fi săvârşite de preot, atât în casele credincioşilor, cât şi în 
biserică. 


Sfântul cuvios Iosif este prăznuit în ziua de 4 aprilie. Născut în insula Sicilia, din 
părinţi creştini, cuviosul s-a deprins încă din fragedă vârstă cu vieţuirea creş- 
tinească. Când insula a fost ocupată de turci, famila sfântului a plecat, mai întâi, în 
Peloponez, iar mai apoi, în Tesalonic. 


Pe când era în Tesalonic, cuviosul a fost tuns în monahism, în obştea din 
Mănăstirea Latomas. Având o viaţă curată şi nevoindu-se în chip smerit, cu postul, 
cu rugăciunea şi cu privegherile, cuviosul este hirotonit preot, de către episcopul 
Tesalonicului. Mai apoi, întâlnindu-l pe cuvios, Sfântul Grigorie Decapolitul îl 
cheamă în mănăstirea sa din Constantinopol, închinată Sfinților Serghie şi Vah. 


În vremea împăratului rău credincios Leon Armeanul (813-820), ridicându-se 
război împotriva sfintelor icoane, Cuviosul Iosif a fost trimis la Roma, spre a cere 
sprijin din partea Bisericii de acolo. Pe drum însă, căzând în mâinile soldaţilor 
împăratului, cuviosul a fost dus în insula Creta, unde necredincioşii l-au aruncat în 
închisoare. Vreme de aproape şapte ani, Sfântul losif a pătimit pentru credinţa sa, 
suferind nedreptatea ca pe o mângâiere, iar celula ca pe o chilie prea frumoasă. 


Împăratul cel rău credincios a fost asasinat în dimineaţa zilei de 25 decembrie 820, 
pe când asculta utrenia, în Biserica Sfânta Sofia. În aceeaşi dimineaţă, Sfântul 
ierarh Nicolae s-a arătat în celula cuviosul Iosif şi i-a spus: "Ridică-te şi urmează- 
mi!" Mai apoi, în chip minunat, cuviosul a fost adus înaintea porții celei mari a 
Constantinopolului, spre bucuria tuturor credincioşilor. 


Primind o parte din Moaştele Sfântului apostol Bartolomeu, cuviosul va zidi o 
biserică închinată acestuia, în regiunea Tesalia. Pentru cinstirea sfintelor icoane, 
sfântul a fost exilat iarăşi, într-o localitate din Crimeea, unde va sta până la 
moartea împăratului Teofil. 

În vremea patriarhului Ignatie, cuviosul a fost numit eclesiarh, fiind însărcinat cu 
păstrarea obiectelor de cult ale Patriarhiei Constantinopolului, slujire pe care o va 
păstra până la sfârşit. 


Potrivit cuvântului patriarhului Fotie al Constantinopolului, cuviosul a fost în- 
zestrat de Dumnezeu cu darul inainte-vederii. Sfântul a trecut la cele veşnice în 
anul 883, cu puţin înainte de Invierea Domnului, în marea Joi. 


Cuviosul Iosif a întocmit multe cântări şi slujbe închinate sfinţilor, drept pentru 
care a şi fost numit "Imnograful”. 


Drept mulțumire pentru mângâierea primită în temniţă, cuviosul Iosif îşi începe o 
rugăciune către Sfântul Nicolae, zicând: "Ție, Nicolae, cântare dumnezeiască îţi 
cânt. În ceruri locuind cu bucurie, Părinte înțelepte, risipeşte, prin mijlocirea-ţi, 
întristarea inimii celor ce pe pământ, cu un glas, pe tine te laudă." 


La rândul nostru, să zicem: "Sfinte Iosif, podoaba imnografilor, înfrumuseţează şi 
cartea minţii mele, cea înnegrită de multe gânduri rele, cu strălucirile înțelepciunii 
tale, ca să mă fac nor ce picură gânduri dumnezeieşti în pământul inimii înfrânte şi 
smerite." 

Orthodoxwiki - Iosif, imnograful 





Cel întru Sfinți părintele nostru Iosif, imnograful (sau scriitorul de cântări) a fost 
un monah din secolul al IX-lea, mare apărător al cinstirii icoanelor în perioada 
iconoclastă. Este cunoscut ca prolific scriitor de cântări bisericeşti, aşa cum se vede 
din Octoih. Prăznuirea sa în Biserica Ortodoxă se face pe 3 aprilie în tradiţia greacă 
şi pe 4 aprilie în cea slavă și românească. 


Viaţa 


Sfântul losif imnograful s-a născut în anul 816 în Sicilia, din părinți creștini, Plotin 
şi Agata. În anul 830, el şi familia sa au plecat în Grecia, fugind din calea invaziei 
arabe a Siciliei. Fiind crescut de părinți evlavioşi, a devenit mai apoi monah la 
mănăstirea Latmos încă din tinerețe. Pentru evlavia sa şi pentru iubirea de 
Dumnezeu pe care o arăta, el a fost lăudat de Sfântul Grigorie Decapolitul, care l-a 
adus pe Iosif la Constantinopol. Împreună cu Sfântul Grigorie, Sfântul Iosif a fost 
un ferm apărător al cinstirii icoanelor, învăţându-i şi pe alții acelaşi lucru. 


Acestea se petreceau în vremea când erezia iconoclastă bântuia Biserica Ortodoxă: 
atât împăratul bizantin, Leon Armeanul cât și patriarhul de pe tronul Con- 
stantinopolului erau iconoclaşti. Sfântul Iosif a fost ales de monahii ortodocși din 
Constantinopol ca delegat al lor către Papa Leon al III-lea (pe acea vreme acesta 
era încă în comuniune cu Biserica Răsăritului), pentru a-i cere ajutorul. În timpul 
calătoriei, Sfântul Iosif a fost capturat de bandiți arabi, care l-au dat în mâinile 
iconoclaştilor care l-au aruncat în închisoare, şi în închisoare a mărturisit şi a 
învăţat pe alții să se împotrivească ereziei. Tot pe când era în închisoare i s-a arătat 
Sfântul Nicolae al Mirelor care i-a cerut să cânte spre slava numelui Domnului. 
După şase ani petrecuţi în închisoare, Sfântul Iosif a fost eliberat. 

După eliberare, s-a întors la Constantinopol unde a întemeiat o mănăstire închinată 
Sfântului Grigorie Decapolitul, care nu mai era atunci în viață; moaştele Sfântului 
Grigorie au rămas în această mănăstire mai bine de şase veacuri, până la căderea 
Constantinopolului sub turci (1453). 


Sfântul Iosif a mai ridicat şi o biserică în cinstea Sfântului apostol Bartolomeu, față 
de care avea o mare evlavie. Pe când ţinea post aspru, înaintea prăznuirii Sfântului 
apostol Bartolomeu, acesta i-a apărut în vis şi l-a îndemnat şi el să scrie cântări 
bisericeşti. După ce a scris un prim imn în cinstea Sfântului apostol Bartolomeu, 
Sfântul losif a închinat multe cântări Sfântului Nicolae, care îl eliberase din în- 
chisoare, Născătoarei de Dumnezeu și altor sfinţi. Se crede că a compus în jur de o 
mie de cântări. 


Când în Biserică a venit un alt val al ereziei iconoclaste, Sfântul Iosif a stat iarăşi 
împotriva acesteia, drept care a fost trimis în exil în Cherson pentru unsprezece ani. 


La întoarcerea sa, în anul 842, pe când domnea drept credincioasa Teodora, a fost 
numit păstrător al Sfintelor Vase al Catedralei Sfânta Sofia. 


Însă a fost din nou trimis în exil atunci când I-a acuzat de desfrânare pe Bardas 
(Vardas), fratele împărătesei. S-a întors la Constantinopol după moartea lui Bardas, 
în anul 867. 


Ajuns la o vârstă foarte înaintată, bolnav fiind, sfântul a primit înştiinţare de la 
Dumnezeu că viaţa lui se apropia de sfârșit. Ca urmare, Sfântul Iosif a rămas în 
rugăciune intensă până la moartea sa, rugându-se pentru pacea Bisericii şi pentru 
mântuirea sufletului său. A adormit întru Domnul în jurul anului 883. A lăsat în 
urmă o moștenire bogată, multe canoane din Minei şi multe imne din Octoih fiind 
alcătuite de Sfântul Iosif Imnograful. 


Imnografie 
Tropar (glas 2): 
Veniţi să-l lăudăm pe cel de Dumnezeu insuflat, pe Iosif, 
instrumentul cel cu douăsprezece coarde al Cuvântului, 
harfă melodioasă a Harului şi a alăută a virtuţilor cereşti, 
cel ce a lăudat și prea cinstit adunarea Sfinților, 
lar acum împreună cu aceştia e slăvit. 


Tropar (glasul al 8-lea): 
Intru tine, Părinte, cu osârdie s-a mântuit cel după chip, 

că, luând Crucea, a urmat lui Hristos 

şi luptând a învăţat să nu se uite la trup, că este trecător, 

ci să poarte grijă de suflet, de lucrul cel nemuritor. 

Pentru aceasta şi cu îngerii se bucură, prea cuvioase părinte losife, duhul tău. 


Condac (glas 3) 


Ca pana în mâna scriitorului a fost de Dumnezeu insuflată limba ta, 
după cuvintele lui David. 

Cântat-ai încercările Sfinților 

şi-ai arătat harul ce li s-a dat pentru nevoinţele lor. 

Pentru aceasta îți cântăm: 

„Bucură-te, binecuvântată harfă a sfintelor cântări!" 


Condac (glas 2): 

Cel ce ești izvor nedeşertat al pocăinţei 

şi dătător mângâierii celei fără de sfârșit şi adâncime umilinţei, losife, 
dă-ne nouă lacrimile pocăinţei celei dumnezeiești, prin care plângem aici 
[ca] să dobândim mângâiere de la Dumnezeu, cerşind ajutorul tău, Sfinte. 


Iconografie 


Dionisie din Furna arată că Sfântul cuvios losif imnograful se zugrăveşte bătrân, cu 
barba ascuțită, purtând un înscris care zice: „Sosit-a bucuria celor întristați și 
izbăvirea Ierusalimului!” (Erminia picturii bizantine, Sophia, Bucureşti, 2000, pp. 
163, 201, 237.) 

Pr An icon of some of the most prominent Holy Melodists and Hymnographers of 
) the Orthodox Church: Sts. Romanos the Melodist, John Koukouzelis, Gregory 
Domestikos, John of Damascus, Joseph the Hymnographer and Kosmas the Poet 

Bucură-te, Sfinte cuvioase Iosif, harfă melodioasă a harului şi alăută a vir- 
tuților cerești! 

